ΗΦΑΙΣΤΟΣ : 12/23/17\nΟ Θεός να μας φυλάει από τέτοιους «κομμουνιστές»!\nΞημεροβραδιάζουν τα κυβερνητικά επιτελεία κι ο ΣΚΑΙ για να σταματήσουν τις απεργίες και τελικά το απόλυτο εργοδοτικό επιχείρημα το εκφράζει ο Γιώργος Πετρόπουλος! Ο Θεός να μας φυλάει από τέτοιους «κομμουνιστές»!\nΗταν μια κουραστική νύχτα. Λοιπόν, σαν απάντηση στον εμπαιγμό… φιλοδώρησαν οι εργάτες (χωρίς κουκούλες) με κάτι ψιλές τα ΜΑΤ, σπάσανε τα ρολά και ξήλωσαν την επιγραφή του κατ’ ευφημισμό υπουργείου «εργασίας».\nΛυσσάξανε αλλά η τροπολογία αποσύρθηκε… προσωρινά βεβαίως βεβαίως. Προφανώς τρόμαξαν με την άμεση και δυναμική αντίδραση του ΚΚΕ και του ΠΑΜΕ (μαζικά συλλαλητήρια έγιναν άμεσα σε δεκάδες πόλεις) αλλά είναι σχεδόν προφανές πως και μέσα στην ισχνή κοινοβουλευτική πλειοψηφία της φαιορόζ κυβερνησάρας υπάρχουν «ενστάσεις».\nΤόσο πολύ προάγει κατά πως φαίνεται την δημοκρατία που την άλλη μέρα το πρωί τα νεοφιλελέ της Νουδούλας με μπροστάρη τον φασιστοάδωνι παρακαλούσαν γονατιστά ναρθεί γρήγορα η τροπολογία να την ψηφίσουν με χέρια και με πόδια!!!\nΕκεί στον ΣΕΒ… βγάλανε σαμπάνιες και χαβιάρι. Η δε Βελκουλέσκου, απο έγκυρες πληροφορίες, φέρεται να κάνει χαρούμενες πιρουέτες και τούμπες στο φουαγιέ του Χίλτον.\nΕίδαν κι απόειδαν τα συριζοφιλελέ πως δεν προχωράει το επιχείρημα της «δημοκρατίας» στα συνδικάτα, έφαγαν άγριο κράξιμο όπου βρισκόταν κι όπου στεκόταν (και στα ΜΚΔ), άρχισαν κι οι δικαστικοί να τα λένε έξω απο τα δόντια για το αντιαπεργιακό συριζοέκτρωμα (Προέδρος Πρωτοδικών / Προέδρος Ένωσης Δικαστών και Εισαγγελέων – Ένωση Διοικητικών Δικαστών) κι αποφάσισαν να αλλάξουν το τροπάρι.\n«Το ΚΚΕ δεκανίκι της δεξιάς!!!»\n«Γίνε όσο δεξιός χρειάζεται για να μην έρθει η δεξιά και όσο γίνεσαι κράξε το ΚΚΕ.»\nΟ «κομμουνιστης» του fb και της Εφ.Συν., ο αυτόκλητος σωτήρας του εργατικού κινήματος βάλθηκε πάλι να μας σώσει! Απο τι θα μας σώσει; Μα από:\n«Την κίτρινη συνδικαλιστική γραφειοκρατία που έχει αποστεώσει τα πάντα, κι απο εκείνους που μιλούν στο όνομα της εργατικής τάξης ως γνήσιοι εκπρόσωποί της!!»\nΤρομερό. Προσέξτε πως ξεκινάει ο αυτόκλητος σωτήρας του εργατικού αλλά και του κομμουνιστικού κινήματος!!!\nΤοποθετώντας στην ίδια κατηγορία… τις ξεφτιλισμένες εργοδοτικές ΓΣΕΕ – ΑΔΕΔΥ με το ΚΚΕ και το ΠΑΜΕ!!!\n«Λέτε ότι δεν αποτελεί πρόβλημα το 50+1 για την απαρτία. Και ρωτάμε το εξής: Εσείς κύριοι της κυβέρνησης κυβερνάτε με το 50+1 του ελληνικού λαού; Οι κυβερνήσεις στην Ελλάδα εκλέγονται με το 50+1 του συνόλου; Το 22% εκπροσωπείτε, αν υπολογιστεί ακριβώς στην πραγματικότητα, με βάση όσους έχουν δικαίωμα ψήφου.»\nΠρόκειται για ένα σαθρότατο επιχείρημα.»\nΤι σημασία έχει που πήρε μια τόση δα θεσούλα απο την κυβέρνηση. Λιώνει λέμε για το εργατικό κίνημα. Θα δούμε παρακάτω, πως.\n«Το ψηφίζειν στις εθνικές εκλογές και ευρωεκλογές στην Ελλάδα είναι υποχρεωτικό (…) Οι κυβερνήσεις στην Ελλάδα βγαίνουν με βάση τα έγκυρα ψηφοδέλτια των ψηφισάντων. Και το 20% να πάει να ψηφίσει θα βγει κυβέρνηση (…) ενώ η συμμετοχή στα συνδικάτα δεν είναι υποχρεωτική. Δεν υπάρχει υποχρεωτικός συνδικαλισμός – και καλώς δεν υπάρχει. Αν υπήρχε θα είχε διαλυθεί το συνδικαλιστικό κίνημα προ πολλού.»\nΕίναι ολοφάνερο !!! Το επιχείρημα του Κουτσούμπα είναι σαθρό με μιά προϋπόθεση:\nΟ πούρος κομμουνιστής έχει περάσει οριστικά, απο το επίπεδο στήριξης της «αριστερής» κυβέρνησης… στο επίπεδο στήριξης της ίδιας της αστικής πολιτικής. Και δεν σταματάει εκεί.\nΟι 6 απ’ αυτούς αν ψηφίσουν υπέρ της απεργίας έχει ληφθεί απόφαση κι η απεργία είναι νόμιμη. Δηλαδή το λιγότερο από το 1/3 των συνδικαλισμένων και το 6% των εργαζομένων στη συγκεκριμένη επιχείρηση αποφασίζει για το 100%.»\nΑυτό το αίσχος πρέπει να σταματήσει !!! Παλεύουν μερόνυχτα τα κυβερνητικά επιτελεία, ο Σκάι, η Καθημερινή, ο Άρης, ο Μπάμπης κι ο Πάσχος και το απόλυτο εργοδοτικό .. επιχείρημα το «πέτυχε» εν τέλει ένας «πούρος κομμουνιστής»! Εύγε !!!\nΔηλαδή με το κουκούλωμα του πραγματικού προβλήματος για να βολεύονται οι διάφορες συνδικαλιστικές γραφειοκρατίες σε βάρος της εργατικής τάξης.»\nΕίναι προφανές οτι σύσσωμοι οι μηχανισμοί της αστικής εξουσίας στοχεύουν εκεί που πραγματικά πονάνε και θα πονάνε όλο και περισσότερο στο άμεσο μέλλον. Στο πρωτοβάθμιο επίπεδο του εργατικού και συνδικαλιστικού κινήματος.\nθα έχουν στην πράξη επιβάλει, απο την μιά ακινησία νεκροταφείου στο εργατικό κίνημα κι απο την άλλη θα παγιώσουν τον οριστικό και πλήρη έλεγχο σε όλες τις βαθμίδες του συνδικαλιστικού κινήματος.\nΜην ζητάμε βρε παιδιά και υπερβολικά πράγματα απο την κυβέρνηση. Ότι μπορεί κάνει για το… καλό μας.\nΑναζήτηση ασφαλούς μεθόδου αναγνώρισης της οριστικής απώλειας συνείδησης\nΚάθε βράδυ όταν πέφτουμε κουρασμένοι για ύπνο, η ατομική μας συνείδηση (με την έννοια της επίγνωσης του εαυτού και του περιβάλλοντος) χάνεται, μέχρι να αρχίσουμε να ξανανιώθουμε μέσα στο κοιμισμένο μας σώμα, «ξυπνώντας» σε κάποιο όνειρο, αποσπασμένο από τον εξωτερικό κόσμο. Τελικά, ανακτούμε τη συνείδησή μας και την επαφή με το περιβάλλον, όταν ξυπνήσουμε και βρεθούμε ξανά σε εγρήγορση. Το ίδιο συμβαίνει όταν υποβληθούμε σε αναισθησία για κάποια εγχείρηση και μετά την ανάνηψη ξυπνήσουμε, ή όταν π.χ. σε κάποιο ατύχημα χάσουμε τις αισθήσεις μας και στη συνέχεια τις ανακτήσουμε πιθανόν στο δρόμο για το νοσοκομείο.\nΕίμαστε συνηθισμένοι στον καθημερινό κύκλο ύπνου - έγερσης, αλλά αυτή η εμπειρία είναι πολύ διαφορετική για ασθενείς με τραύμα στον εγκέφαλο. Η συνείδησή τους μπορεί να χαθεί για μέρες, μήνες, ή για πάντα. Στην ιατρική πρακτική πολλές φορές είναι δύσκολο να προσδιοριστεί αν κάποιος απλώς κοιμάται ήσυχα, έχει αναισθητοποιηθεί, ή έχει σοβαρή εγκεφαλική βλάβη. Ενας άνθρωπος που κείτεται ακίνητος με τα μάτια ανοιχτά, άραγε βιώνει κάτι, ανεξαρτήτως περιεχομένου, ή η συνείδησή του έχει χαθεί για πάντα και κανείς δεν βρίσκεται στο «σπίτι»;\nΘα ήταν ιδανικό να εφευρισκόταν κάποια τεχνολογία που να λειτουργούσε ως ένα είδος μετρητή της ύπαρξης της συνείδησης, ώστε να δίνεται ασφαλής απάντηση στα παραπάνω ερωτήματα. Αν και δεν μπορεί να υπάρξει συσκευή για το σκοπό αυτό ανάλογη π.χ. με το πιεσόμετρο, η ανάπτυξη πολλών τεχνολογιών τα τελευταία χρόνια έχει αυξήσει τις ελπίδες, ότι θα μπορούσαν να κατασκευαστούν μετρητές του επιπέδου συνείδησης, αξιοποιήσιμοι σε εργαστηριακό αλλά και κλινικό περιβάλλον, για να αναγνωρίζεται αν κάποιος ασθενής νιώθει κάτι, ή έχει πλήρη απώλεια συνείδησης και επαφής με το περιβάλλον. Η απόφαση για τον τερματισμό της υποστήριξης ζωής είναι μια βαριά και δύσκολη απόφαση για τους γιατρούς και πολύ περισσότερο για τους συγγενείς του ασθενούς, που βρίσκεται σε κωματώδη κατάσταση. Ενα τέτοιο όργανο, θα μπορούσε να βοηθήσει τόσο τους μεν όσο και τους δε, να αποφασίσουν ποιο θα είναι το επόμενο βήμα.\nΗ αναζήτηση μεθόδου αναγνώρισης του επιπέδου συνείδησης χρειάζεται να πάρει υπόψη της τη δυναμική της νοητικής ζωής του ανθρώπου, εγκεφαλικών δραστηριοτήτων που εμφανίζονται και χάνονται μέσα σε κλάσματα του δευτερολέπτου. Αρα σε αυτήν τη χρονική κλίμακα θα πρέπει να γίνει και η μέτρηση των μεταβαλλόμενων εγκεφαλικών σημάτων. Το σημαντικότερο και πιο γνωστό εργαλείο που χρησιμοποιούν οι γιατροί για να συνάγουν την κατάσταση συνείδησης των ασθενών τους, θεμελιακό για τον κλάδο της κλινικής νευροφυσιολογίας, είναι το ηλεκτροεγκεφαλογράφημα (EEG), γνωστό στην Ιατρική ήδη από το 1929. Υπάρχουν όμως και άλλοι τρόποι καταγραφής της εγκεφαλικής δραστηριότητας, με πιο συνήθη τη μέτρηση των αλλαγών της ροής του αίματος μέσα στον εγκέφαλο με μαγνητικούς σαρωτές, ή η παρακολούθηση του μαγνητικού πεδίου γύρω από τον εγκέφαλο με την τεχνική της μαγνητοεγκεφαλογραφίας (MEG). Ωστόσο, τα σχετικά όργανα, καθώς και οι ακόμη πιο πρόσφατες τεχνικές, όπως η φασματοσκοπία εγγύς-υπερύθρου, συνοδεύονται από μεθοδολογικά και πρακτικά ζητήματα, που προς το παρόν εμποδίζουν την εφαρμογή τους στην καθημερινή κλινική ιατρική.\nΔικαίωμα της αμφιβολίας\nΗ αναγνώριση του επιπέδου συνείδησης είναι ιδιαίτερα σημαντική για τους ασθενείς που βρίσκονται σε φυτική κατάσταση, δηλαδή εμφανίζουν κύκλο ύπνου - έγερσης, ανοίγουν τα μάτια τους, έχουν φυσιολογικό έλεγχο της αναπνοής, αλλά δεν μπορούν να ανταποκριθούν σε παραγγέλματα, ακόμα και για να ανοιγοκλείσουν με τη θέλησή τους τα βλέφαρά τους. Οι ασθενείς μπορεί να περιέλθουν σε αυτήν την κατάσταση, όταν βγουν από κώμα (κλειστά μάτια, χωρίς κύκλους ύπνου - έγερσης), ύστερα από σοβαρό τραυματισμό στο κεφάλι, από μολύνσεις του εγκεφάλου (εγκεφαλίτιδα) ή των προστατευτικών στρωμάτων που τον περιβάλλουν (μηνιγγίτιδα), από εγκεφαλικό, ή δηλητηρίαση από ναρκωτικά ή αλκοόλ. Αν και εκ πρώτης όψης οι ασθενείς σε φυτική κατάσταση φαίνεται να μη βιώνουν τίποτα και να περιορίζονται μόνο σε βασικά νευρικά ανακλαστικά, έχουν το δικαίωμα της αμφιβολίας, καθώς «η απουσία αποδεικτικών στοιχείων δεν είναι αποδεικτικό στοιχείο της απουσίας». Υπάρχει μια διαγνωστική γκρίζα ζώνη για τους ασθενείς αυτούς, όσον αφορά το αν μπορούν να βιώσουν πόνο, άγχος, απελπισία, απομόνωση, παραίτηση, πλήρη ροή σκέψης, ή τίποτα απολύτως. Σύμφωνα με μια μελέτη, γύρω στο 20% των ασθενών σε φυτική κατάσταση διατηρούν τη συνείδησή τους και με αυτήν την έννοια γι' αυτούς έχει γίνει λάθος διάγνωση.\nΜια άλλη κατηγορία ασθενών, που έχει σημασία να είναι γνωστή κάθε στιγμή η κατάσταση απώλειας της συνείδησής τους, είναι εκείνοι που υποβάλλονται σε αναισθησία πριν την εγχείρηση, ώστε να αποφεύγονται τα ξυπνήματα κατά τη διάρκεια αυτής, που εμφανίζονται περίπου σε 1 στις 1.000 περιπτώσεις και συχνά αφήνουν ψυχικά τραύματα.\nΗ ανίχνευση ενός «ενεργού ηλεκτροεγκεφαλογραφικού» σήματος είναι ήδη από το 1940 η ασφαλέστερη ένδειξη ότι ο ασθενής δεν έχει απώλεια συνείδησης. Αυτή η κατάσταση χαρακτηρίζεται από χαμηλής τάσης, σχετικά υψίσυχνες (γρήγορες) διακυμάνσεις, που εμφανίζονται ασυγχρόνιστες μεταξύ τους και δεν ακολουθούν ένα μονότονο μοτίβο σε όλη την έκταση του εγκεφάλου. Οσο το ηλεκτροεγκεφαλογράφημα μετακινείται σε χαμηλότερες συχνότητες, τόσο είναι λιγότερο πιθανό ο ασθενής να διατηρεί τη συνείδησή του. Ομως, υπάρχουν αρκετές εξαιρέσεις σε αυτόν τον κανόνα, ώστε να μην μπορεί να εξυπηρετήσει ως γενική βάση για τη διάγνωση της απώλειας ή παρουσίας συνείδησης σε κάθε άνθρωπο. Γι' αυτό, οι επιστήμονες αναζητούν πιο ασφαλείς μετρήσεις και ορισμένοι θεωρούν ότι τις βρήκαν σε μια πιο θεμελιακή ιδιότητα κάθε συνειδητής εμπειρίας.\nΗ Σίλβια Κασαρότο και οι συνάδελφοί της στο πανεπιστήμιο του Μιλάνου επιστράτευσαν 102 υγιή άτομα και 48 ασθενείς με τραύμα στον εγκέφαλο, που έχουν κύκλο ύπνου - έγερσης και επικοινωνούν και λεκτικά. Επληξαν τον εγκέφαλο υγιών και ασθενών με μαγνητικούς παλμούς (διακρανιακή μαγνητική διέγερση), τόσο σε κατάσταση εγρήγορσης, όσο και απώλειας συνείδησης και κατέγραψαν την εγκεφαλική τους δραστηριότητα με ηλεκτροεγκεφαλογράφο. Τα ηλεκτρικά ρεύματα που επάγει ο μαγνητικός παλμός μέσα στον εγκέφαλο, μέχρι να αποσβεστούν σε κλάσματα του δευτερολέπτου, τον κάνουν να συμπεριφέρεται σαν καμπάνα, που όταν είναι σωστά φτιαγμένη πάλλεται σε μια χαρακτηριστική συχνότητα, με «ήχο» που απλώνεται σε όλη την έκτασή του. Στους ανθρώπους με απώλεια συνείδησης, η «καμπάνα» δεν ηχεί σωστά και ο «ήχος» δεν μεταδίδεται στις γειτονικές περιοχές του εγκεφάλου. Στη συνέχεια, οι ερευνητές ανέλυσαν τα δεδομένα με τεχνική ανάλογη με εκείνη της συμπίεσης αρχείων στους ηλεκτρονικούς υπολογιστές, για να διαπιστώσουν τη συνθετότητά τους (γι' αυτό η τεχνική ονομάστηκε zap και zip). Από τα ηλεκτροεγκεφαλογραφήματα υπολόγισαν τον Δείκτη Συνθετότητας Διαταραχών (PCI), ενώ κατέγραψαν και το πώς ένιωθαν οι ίδιοι οι συμμετέχοντες.\nΔιαπιστώθηκε ότι ένα άτομο που διατηρεί τη συνείδησή του εμφάνιζε τουλάχιστον μια μέτρηση με PCI πάνω από 0,31 (όριο που ονομάστηκε PCI*), ενώ τα άτομα με απώλεια συνείδησης είχαν πάντα χαμηλότερο PCI. Στη συνέχεια οι επιστήμονες έκαναν το ίδιο τεστ σε ασθενείς σε φυτική κατάσταση (τα σχετικά στοιχεία δεν εμφανίζονται στο διάγραμμα που δημοσιεύουμε), εντοπίζοντας ανάμεσά τους - τουλάχιστον με βάση τις μετρήσεις - ορισμένους, που φαίνονταν να διατηρούν τη συνείδησή τους. Σε ασθενείς διαγνωσμένους με «ελάχιστη συνειδητή κατάσταση» η μέθοδος κατέταξε σωστά ως έχοντες κάποιο επίπεδο συνείδησης το 95% των ασθενών, που υποβλήθηκαν στη μέτρηση. Θεωρείται ότι έτσι κι αλλιώς, η τεχνική αυτή αποτελεί ορόσημο στον τομέα και ανοίγει νέους ορίζοντες.\nΜΟΥΝΤΙΑΛ 2018 Oι φίλαθλοι πληρώνουν το κυνήγι του κέρδους από διοργανωτές και FIFA\nΑναζήτηση ασφαλούς μεθόδου αναγνώρισης της οριστικ...\nΜΟΥΝΤΙΑΛ 2018 Oι φίλαθλοι πληρώνουν το κυνήγι του ...


Οι Μυροφόρες και ο φόβος τους | Dogma\nΑΡΧΙΚΗ / ΔΙΑΛΟΓΟΣ / Οι Μυροφόρες και ο φόβος τους\nΟι Μυροφόρες και ο φόβος τους\nΚοντά στο σταυρό του Κυρίου την ώρα της αποκαθηλώσεως οι αφοσιωμένες μαθήτριες του Κυρίου παρατηρούσαν προσεκτικά πού τοποθετήθηκε το σώμα του Κυρίου. Πώς άντεξαν να βλέπουν νεκρό Αυτόν που επί τρία χρόνια έδινε φως και ζωή;\nΠόσο θα ήθελαν να Του προσφέρουν και τα δικά τους ακριβά μύρα της αγάπης τους! Όμως ο χρόνος και ο νόμος δεν τους το επέτρεπε. Και αφού περίμεναν με αδημονία να περάσει το Σάββατο, αγόρασαν αρώματα για να έλθουν το πρωί της επόμενης ημέρας στον τάφο. Πολύ πρωί ξεκίνησαν για το μνημείο. Ένα θέμα μόνο τις προβλημάτιζε: Ποιος θα αποκυλίσει τον μεγάλο λίθο από την είσοδο του τάφου; Μόλις όμως πλησίασαν και έστρεψαν τα μάτια τους προς το μνημείο, είδαν έναν άγγελο να κάθεται στα δεξιά ντυμένο με λευκή στολή, και γέμισαν φόβο και κατάπληξη. Αυτός όμως τους είπε: Μη φοβάστε. Ζητάτε τον Ιησού τον Ναζαρηνό τον εσταυρωμένο. Αναστήθηκε! Δεν είναι εδώ. Να, είναι αδειανός ο τόπος που Τον έβαλαν. Αλλά πηγαίνετε και πέστε στους μαθητές του και στον Πέτρο ότι θα σας περιμένει στη Γαλιλαία. Εκεί θα τον δείτε, όπως σας το είχε πει. Και εκείνες έφυγαν από το μνημείο γεμάτες τρόμο και έκσταση. Και δεν είπαν τίποτε σε κανένα, διότι είχαν κυριευθεί από φόβο.\nTags: ΚΥΡΙΑΚΗ ΤΩΝ ΜΥΡΟΦΟΡΩΝ, ΧΡΙΣΤΙΑΝΙΚΗ ΦΟΙΤΗΤΙΚΗ ΔΡΑΣΗ


Cake Craft | Sprinkles Κρυσταλλικής Ζάχαρης Rainbow Dust - Μαύρο Rainbow Dust - (Black)\nΑρχική > ΒΡΩΣΙΜΑ>Άλλα βρώσιμα >Πέρλες - Κας κας & sprinkles>Sprinkles Κρυσταλλικής Ζάχαρης Rainbow Dust - Μαύρο Rainbow Dust - (Black)\nΚωδικός : CC-RD-SP-110\nΜεμονωμένοι κρύσταλλοι ζάχαρης επικαλυμμένοι με μια περλέ επιφάνεια που αντανακλά το φως. 'Ενα προϊόν που ο καθένας μπορεί να χρησιμοποιήσει. Απλά πασπαλίζουμε τα cupcakes και τα γλυκά μας ή το χρησιμοποιούμε στην Ζαχαροτεχνία. Συστατικά: Ζάχαρη, Χρώμα: E153, Ιμβερτοποιημένο σιρόπι ζάχαρης (φυσικό προϊόν). Αποθηκεύστε μακριά από το φως για να αποφευχθεί το ξεθώριασμα του χρώματος. Καθ. Βάρος 50γρ. Μήκος κόκκου ~2-3χιλ.\nΌνομα προϊόντος :Sprinkles Κρυσταλλικής Ζάχαρης Rainbow Dust - Μαύρο Rainbow Dust - (Black)\nΚωδικός προϊόντος : CC-RD-SP-110\nΠεριγραφή : Μεμονωμένοι κρύσταλλοι ζάχαρης επικαλυμμένοι με μια περλέ επιφάνεια που αντανακλά το φως. 'Ενα προϊόν που ο καθένας μπορεί να χρησιμοποιήσει. Απλά πασπαλίζουμε τα cupcakes και τα γλυκά μας ή το χρησιμοποιούμε στην Ζαχαροτεχνία. Συστατικά: Ζάχαρη, Χρώμα: E153, Ιμβερτοποιημένο σιρόπι ζάχαρης (φυσικό προϊόν). Αποθηκεύστε μακριά από το φως για να αποφευχθεί το ξεθώριασμα του χρώματος. Καθ. Βάρος 50γρ. Μήκος κόκκου ~2-3χιλ.\nΣύνδεσμος : Home > ΒΡΩΣΙΜΑ > Άλλα βρώσιμα > Πέρλες - Κας κας & sprinkles > Sprinkles Κρυσταλλικής Ζάχαρης Rainbow Dust - Μαύρο Rainbow Dust - (Black)


tempo.gr αρχειοθετημένες συζητήσεις • Χριστουγεννιάτικα επεισόδια Μικρομεσαίων το κατακαλόκαιρο!!!\nΧριστουγεννιάτικα επεισόδια Μικρομεσαίων το κατακαλόκαιρο!!!\nΕγγραφή: 23 Απρ 2013, 14:09\n06 Αύγ 2013, 21:27\nΕκεί στο mega πρέπει να βαράει διάλυση το μαγαζί και να την έχουν κοπανήσει όλοι για διακοπές.Βάζω χθες και προχθές να δω λίγο να περάσει η ώρα και βλέπω τη χιλιοχρονίτικη σειρά Μικρομεσαίοι (κάτι σαν το Ρετιρέ με τη Γιουλάκη για όποιον δεν θυμάται)\nΕντάξει λέω συνηθισμένο το φαινόμενο Ιούλιο-Αύγουστο οι επαναλήψεις και κάθομαι μισοκοιμισμένη στον καναπέ και παρακολουθώ. Πριν καλά-καλά το καταλάβω όμως ακούω κάλαντα και χριστουγεννιάτικα τραγουδάκια!!! Έμεινα άφωνη! Είχαν βάλει εορταστικά επεισόδια μέσα στο κατακαλόκαιρο\nΠάνε καλά? Υπάρχει κάποιος που να ασχολείται καθόλου με το πρόγραμμα του σταθμού ή έπεσε πείνα και παράτησαν τα πάντα στη μοίρα τους? Και μιλάμε για δυο συνεχόμενες μέρες όχι για λάθος της μιας φοράς!!\nRe: Χριστουγεννιάτικα επεισόδια Μικρομεσαίων το κατακαλόκαιρ\n06 Αύγ 2013, 23:57\nΕίχα ακούσει πριν καιρό ότι αντιμετωπίζει σοβαρά οικονομικά προβλήματα το Mega και ίσως αυτός είναι ο λόγος που επικρατεί τέτοια ανοργανωσιά. Το είδα και εγώ που λες και γέλασα με την ψυχή μου. Ήταν όντως πολύ Χριστουγεννιάτικο!\n11 Αύγ 2013, 07:02\nΚαι να ‘ταν μόνο το mega.. Μαύρα κι άραχνα είναι παντού τα πράγματα!! Εδώ στον ΣΚΑΪ απεργούσαν τόσες μέρες και αν είχατε παρατηρήσει δεν έβγαονε καθόλου πρόγραμμα, με κάτι ντοκιμαντέρ την έβγαζαν. Το φαινόμενο είναι γενικό….. Καταρρέουν τα πάντα στα media..........\n11 Αύγ 2013, 08:00\nΝαι χαμός. Έκλεισε μέχρι και ο 902 που υποτίθεται ότι ως κομματικό μέσο θα έπρεπε να ήταν σε ευνοϊκότερη κατάσταση. Προβλέπω να μένουμε με τη νέα Δημόσια Τηλεόραση αμανάτι και να λέει ειδήσεις ο Καψής με τον Κεδίκογλου.\n11 Αύγ 2013, 08:10\nΦαντάζεσαι να το δούμε και αυτό; Φοβερό δίδυμο θα ήταν..\n11 Αύγ 2013, 08:39\nΚαι από τηλεθέαση; Υπό το μηδέν!!!


Το πλυντήριο πιάτων στη σύγχρονη κουζίνα - Κωτσόβολος Blog\nΤο πλυντήριο πιάτων στη σύγχρονη κουζίνα\nby Ioanna Tsoutsia 01/02/2022\nΤα πλυντήρια πιάτων διαθέτουν προηγμένες τεχνολογίες, εξασφαλίζοντάς σου περισσότερο χρόνο για σένα, αλλά και μεγαλύτερη εξοικονόμηση σε νερό και ρεύμα.\nΣε περίπτωση που εξακολουθείς να διστάζεις να επενδύσεις σε ένα πλυντήριο πιάτων, ή δεν χρησιμοποιήσεις αυτό που ήδη έχεις επειδή φοβάσαι ότι θα «φουσκώσουν» οι λογαριασμοί του νερού και του ηλεκτρικού, τότε πρέπει να αναθεωρήσεις.\nΔες παρακάτω γιατί το πλυντήριο πιάτων έχει θέση σε κάθε σύγχρονη κουζίνα.\nΕξασφαλίζει καλύτερη υγιεινή\nΒασικός λόγος για τον οποίο αξίζει να εξετάσεις την αγορά ενός πλυντηρίου πιάτων. Σκέψου μόνο ότι το σφουγγαράκι της κουζίνας είναι «μαγνήτης» για τα μικρόβια, με συνέπεια αρκετοί επιστήμονες να συστήνουν να αντικαθίσταται κάθε εβδομάδα με καινούριο.\nΤο πλυντήριο πιάτων χρησιμοποιεί νερό σε υψηλή θερμοκρασία, «σκοτώνοντας» έτσι τους βλαβερούς μικροοργανισμούς που τυχόν υπάρχουν στα σκεύη. Μάλιστα, σχεδόν όλα τα πλυντήρια διαθέτουν ειδικά προγράμματα για μέγιστη υγιεινή, στην περίπτωση που για παράδειγμα έχεις μικρά παιδιά ή κάποιος από την οικογένειά σου υποφέρει από αλλεργίες. Σε αυτά τα προγράμματα, η συσκευή πλένει με νερό σε τόσο υψηλή θερμοκρασία (70 βαθμούς Κελσίου) που καταπολεμά το 99,9% των μικροβίων.\nΌλα τα σύγχρονα πλυντήρια πιάτων ενσωματώνουν τεχνολογία Inverter, εξασφαλίζοντας αποτελεσματικό πλύσιμο, εξοικονόμηση ενέργειας και αθόρυβη λειτουργία. Επιπλέον, τα περισσότερα μοντέλα διαθέτουν οικονομική λειτουργία ή και ειδικό σύστημα ψεκασμού ατμού για έντονα λερωμένα σκεύη, πλένοντας αποτελεσματικά με ελάχιστη κατανάλωση νερού, τη στιγμή που με το πλύσιμο στο χέρι μπορεί να καταναλωθούν έως και 150 λίτρα.\nΕξοικονόμηση σε νερό και ρεύμα\nΜε ένα πλυντήριο πιάτων μπορείς να πετύχεις μεγάλη εξοικονόμηση στους λογαριασμούς ύδρευσης και ηλεκτρικού ρεύματος.\nΜάθε ότι με το πλύσιμο στο χέρι καταναλώνεται πάνω από πενταπλάσια ποσότητα νερού. Ειδικότερα, ένα πλυντήριο πιάτων που χρειάζεται κατά μέσο όρο περίπου 7 λίτρα για να καθαρίσει 12 σερβίτσια. Αν όμως τα σερβίτσια αυτά πλυθούν στο χέρι, τότε θα καταναλωθούν κατά μέσο όρο 40 λίτρα νερού.\nΣτην περίπτωση που το ζεστό νερό στον νεροχύτη προέρχεται από τον ηλεκτρικό θερμοσίφωνα, και όχι από έναν ηλιακό που το έχει θερμάνει εντελώς δωρεάν, η εξοικονόμηση του νερού σημαίνει και εξοικονόμηση σε ρεύμα. Έτσι, για τα 12 σερβίτσια του παραδείγματος, το πλυντήριο θα «κάψει» 75% λιγότερο ρεύμα για να τα καθαρίσει.\nΕπίσης, δε χρειάζεται πλέον να περιμένεις να «μαζευτούν» τα άπλυτα πιάτα για να χρησιμοποιήσεις το πλυντήριο πιάτων σου. Πολλά μοντέλα διαθέτουν λειτουργία μισού φορτίου, ώστε να προσαρμόσουν τη λειτουργία τους στο πλύσιμο του 50% των πιάτων ή των σκευών, από τη μέγιστη χωρητικότητά τους. Ακόμη καλύτερα, θα συναντήσεις πλυντήρια πιάτων με προηγμένους αισθητήρες βάρους, όπως και σένσορες που «καταλαβαίνουν» πόσο λερωμένα είναι τα πιάτα. Έτσι, ρυθμίζουν αυτόματα τη χρήση νερού και ρεύματος, όπως και τη διάρκεια του πλυσίματος.\nΑποτελεσματικό με τους δύσκολους ρύπους, απαλό με τα ευαίσθητα σκεύη σου\nΤο πλυντήριο πιάτων θα απομακρύνει αποτελεσματικά, ακόμα και τους πιο δύσκολους ρύπους. Παράλληλα, εξασφαλίζει απαλή φροντίδα στα πιο ευαίσθητα σκεύη όπως κρυστάλλινα ποτήρια και πορσελάνες. Μάλιστα, ορισμένα μοντέλα επιτρέπουν την πλύση μεικτών φορτίων. Ενδεικτικά, τα πλυντήρια πιάτων της LG διαθέτουν μία Ζώνη Διπλού Καθαρισμού, με τη βοήθεια της οποίας μπορείς ταυτόχρονα να καθαρίσεις απαλά πιο ευαίσθητα πιάτα μαζί με πιο ανθεκτικά (π.χ. κατσαρόλες) στο δυνατό πρόγραμμα έντονης πλύσης.\nΠερισσότερος χρόνος για σένα, λιγότερος κόπος\nΚανείς δε θέλει να σπαταλάει χρόνο και κόπο στο πλύσιμο των πιάτων. Ειδικά όταν πρόκειται για ένα πολυμελές νοικοκυριό, όπου ο νεροχύτης είναι πάντα «γεμάτος».\nΜε περισσότερες επιλογές σε χωρητικότητα και προγράμματα πλύσης για κάθε περίσταση, τα σύγχρονα πλυντήρια πιάτων προσφέρουν μεγαλύτερη ευελιξία στο πλύσιμο των πιάτων και των μαγειρικών σκευών σου.\nΥπάρχουν πλυντήρια πιάτων με μεγάλη χωρητικότητα σερβίτσιων που μπορεί να ικανοποιήσουν κάθε ανάγκη. Για παράδειγμα, τα στενά μοντέλα (45cm) προσφέρουν χωρητικότητα για έως 11 σερβίτσια, και είναι ιδανικά για μικρές κουζίνες. Αν δεν υπάρχει περιορισμός στις διαστάσεις της κουζίνας, υπάρχουν πλυντήρια πιάτων για έως 16 σερβίτσια.\nΠολλές προτάσεις έρχονται με εξελιγμένη εργονομία, όπως καλάθια ρυθμιζόμενου ύψους ή με αναδιπλούμενα διαχωριστικά. Έτσι, με μία πλύση καθαρίζεις ταυτόχρονα τα πιάτα και τα μαγειρικά σκεύη, όπως κατσαρόλες, ταψιά, καράφες ή κολονάτα ποτήρια. Σε ορισμένα μοντέλα, μάλιστα, προσφέρεται και ένα τρίτο, μικρότερο καλάθι, στο πάνω μέρος, για μικρά φλιτζάνια ή εργαλεία κουζίνας.\nΣχεδιασμένα για την «έξυπνη» κουζίνα\nΒρισκόμαστε ήδη στην εποχή του “smart home” και όλοι μπορούμε να απολαύσουμε τις ευκολίες που προσφέρουν οι έξυπνοι αυτοματισμοί, πάντα με στόχο τη βελτίωση της ποιότητας ζωής μας. Έτσι, θα συναντήσεις μοντέλα που έρχονται με υποστήριξη ασύρματης σύνδεσης Wi-Fi. Σου επιτρέπει να ελέγχεις τη συσκευή σου από την οθόνη του smartphone σου, από οπουδήποτε, αρκεί να έχεις πρόσβαση στο Internet.\nΑυτό πρακτικά σημαίνει ότι, από την άνεση του καναπέ σου, ή ακόμα κι όταν βρίσκεσαι εκτός σπιτιού, μπορείς να επιλέξεις και να ξεκινήσεις από το κινητό σου ή το tablet σου το ιδανικό πρόγραμμα πλύσης και να ενημερωθείς άμεσα για την κατάσταση της συσκευής σου.\nΤα οφέλη που μπορείς να κερδίσεις από ένα έξυπνο πλυντήριο πιάτων είναι πολλά και το πιο σημαντικό, τα αντιλαμβάνεσαι από την πρώτη στιγμή που θα ενεργοποιήσεις τη συσκευή σου.\nΕίσαι στην Κύπρο; Δες τις συσκευές που σε ενδιαφέρουν εδώ: πλυντήριο πιάτων, smartphone, tablet.\nportalfeedsmartphonetabletεξοικονόμηση νερούεξοικονόμηση ρεύματοςεξοικονόμηση ρεύματος και νερούπλυντήριο πιάτων\nΑπολαυστικά σάντουιτς με βάφλες\nH Sony αγοραζει τη Bungie για 3,7 δις


Σε διάφορα σημεία του οδικού δικτύου του νομού Θεσσαλονίκης γίνονται, σήμερα, εργασίας και χρειάζεται προσοχή από τους οδηγούς.\nΓια σήμερα, Πέμπτη 23-07-2020, θα διακοπεί η κυκλοφορία όλων των οχημάτων στο τμήμα της οδού 25ης Μαρτίου, από τη συμβολή της με τη Λεωφόρο Βασιλίσσης Όλγας έως τη συμβολή της με την οδό Δελφών.\nΕργασίες συντήρησης επί της 30ης Επαρχιακής Οδού “Ρύσιο- Ταγαράδες- Βασιλικά” θα πραγματοποιηθούν από τη Διεύθυνση Τεχνικών Έργων της Περιφέρειας Κεντρικής Μακεδονίας.\nΠιο αναλυτικά, θα πραγματοποιηθούν εργασίες αντικατάστασης κατεστραμμένων στηθαίων ασφαλείας επί της δεξιάς οριογραμμής της 30ης Επαρχιακής Οδού “Ρύσιο- Ταγαράδες- Βασιλικά” στο ύψος της Σουρωτής και στις δύο κατευθύνσεις κυκλοφορίας. Κατά την εκτέλεση των εργασιών η κίνηση των οχημάτων θα διενεργείται με εναλλάξ κυκλοφορία.


Σοβαρό τροχαίο, όταν αστικό λεωφορείο προσέκρουσε σε κολόνα, στην παραλιακή λεωφόρο του Αλίμου - OΛΑ ΘΕΣΣΑΛΟΝΙΚΗ !!! Σοβαρό τροχαίο, όταν αστικό λεωφορείο προσέκρουσε σε κολόνα, στην παραλιακή λεωφόρο του Αλίμου | OΛΑ ΘΕΣΣΑΛΟΝΙΚΗ !!!\nΣοβαρό τροχαίο, όταν αστικό λεωφορείο προσέκρουσε σε κολόνα, στην παραλιακή λεωφόρο του Αλίμου\nΣοβαρό τροχαίο ατύχημα συνέβη το πρωί της Παρασκευής στην παραλιακή, όταν ένα λεωφορείο «καρφώθηκε» σε κολόνα.\nΣύμφωνα με τις πρώτες πληροφορίες, «έσκασε» το λάστιχο με αποτέλεσμα το λεωφορείο να πέσει στην κολόνα.\nΜέσα σε αυτό επέβαινε αρκετός κόσμος, ενώ από το τροχαίο ατύχημα, τραυματίστηκαν ελαφρά έξι άτομα, ανάμεσα τους και ο οδηγός.\n«Δεν έπιασαν τα φρένα. Τα πάτησα, αλλά δεν λειτούργησαν» τόνισε ο οδηγός του λεωφορείου στην πρώτη του κατάθεση στους αστυνομικούς που ερευνούν τα αίτημα του ατυχήματος.\nΌλοι οι τραυματίες έχουν μεταφερθεί στο Τζάνειο Nοσοκoμείο.\nOΛΑ ΘΕΣΣΑΛΟΝΙΚΗ !!!: Σοβαρό τροχαίο, όταν αστικό λεωφορείο προσέκρουσε σε κολόνα, στην παραλιακή λεωφόρο του Αλίμου


REC (on): δεν είναι ροζ. δεν είναι ροζ. δεν είναι ροζ.\nδεν είναι ροζ. δεν είναι ροζ. δεν είναι ροζ.\nΕπί 40-25 λεπτά χθές τα περισσότερα δελτία ειδήσεων ασχολούνται με την υπόθεση Ζαχόπουλου. Τί συζητάνε επί τρία τέταρτα της ώρας; Αν το video είναι μονταρισμένο ή όχι επαγγελματικά, ποιός το είχε, ποιός δεν το είχε...\nΤί δεν μας λένε; Αυτά (διαβάστε το!)\nΠέρα από τους δήθεν πουριτανούς που με την πρώτη ευκαιρία κολλάνε το μάτι στην κλειδαρότρυπα, κανέναν δεν νοιάζει τί έκανε ο Ζαχόπουλος στην κρεβατοκάμαρά του. Αλλά δυστυχώς όλα δείχνουν ότι η "σεμνή και ταπεινή" διακυβέρνηση έχει δημιουργήσει μέσα σε ελάχιστο χρόνο δομές (συγκεντρωτισμός, αδιαφάνεια, κομματικοποίηση, συγκάλυψη) που όχι μόνο ευνοούν αλλά και καλλιεργούν την διαφθορά.\nΟ θάνατος του Τσαλικίδη ήταν η αφορμή για να αποκαλυφθεί το σκάνδαλο των παράνομων παρακολουθήσεων των τηλεφωνικών συνδιαλέξεων. Ο θάνατος του Βαρθολομαίου ήταν η αφορμή να έρθουν στην δημοσιότητα τα σκάνδαλα των Ασφαλιστικών Ταμείων -αλήθεια, τί έγινε τελικά; Η απόπειρα αυτοκτονίας του Ζαχόπουλου (τον άνθρωπο που ο ίδιος ο Καραμανλής τοποθέτησε στην θέση του Γενικού Γραμματέα το 2004) αποκαλύπτει μία ατελείωτη λίστα από παρανομίες στο Υπουργείο Πολιτισμού.\nΌλα αυτά δεν είναι "ατυχείς στιγμές". Το αποδεικνύουν οι χειρισμοί του Μαξίμου κάθε φορά που ξεσπάει ένα σκάνδαλο. Οι υπέρμαχοι της ηθικής, της σεμνότητας και της ταπεινότητας, αυτοί που θα έφερναν στην δικαιοσύνη όλους όσους παρανόμησαν, μεταχειρίζονται τα πιο φθηνά τεχνάσματα, περιφρονώντας κάθε θεσμό. Από την προκήρυξη εκλογών στην χειρότερη στιγμή (βλ. πυρκαγιές, πόρισμα Ζορμπά, όταν όλη η Ελλάδα είναι διακοπές) μέχρι την επίκληση του "δημοσιογραφικού απόρρητου" για να κρύψουν στοιχεία.\nΚαι, όταν όλα αυτά αποτυχγάνουν, γυρνάνε, σαν κακομαθημένα παιδάκια που δεν έχουν μάθει ποτέ να αναλαμβάνουν τις ευθύνες τους, και λένε "ναι, αλλά το ΠΑΣΟΚ, όταν ήταν κυβέρνηση..." -θυμάστε το ανέκδοτο που κατέληγε "ναι, αλλά και εσείς βασανίζατε τους μαύρους";\nPosted by Παναγιώτης Βρυώνης at 10:40


Απολογισμός δράσης ΔΣ ΕΛΜΕ-ΚΙ για τη συνδικαλιστική χρονιά 2014 – 2015 (ψηφίστηκε ΟΜΟΦΩΝΑ) – Portoni\nΑπολογισμός δράσης ΔΣ ΕΛΜΕ-ΚΙ για τη συνδικαλιστική χρονιά 2014 – 2015 (ψηφίστηκε ΟΜΟΦΩΝΑ)\nΗ δράση του ΔΣ της ΕΛΜΕ-ΚΙ στη σχολική χρονιά 2014-2015 αναπτύχτηκε μέσα σε ένα ρευστό και συνεχώς διαφοροποιούμενο πολιτικό περιβάλλον. Ξεκίνησε με συγκυβέρνηση ΝΔ – ΠΑΣΟΚ, πέρασε από τις πρώτες εκλογές του Γενάρη και τα πρώτα δείγματα γραφής της συγκυβέρνησης ΣΥΡΙΖΑ – ΑΝΕΛ, το συνέδριο της ΟΛΜΕ, το δημοψήφισμα, την υπογραφή του μνημονίου 3 και κλείνει με τη νέα συγκυβέρνηση των ΣΥΡΙΖΑ – ΑΝΕΛ που το υλοποιεί. Η παρατεταμένη ύφεση, οι πόλεμοι και η δυστυχία για τους λαούς σε συνθήκες ανάπτυξης των τεχνολογικών – παραγωγικών δυνατοτήτων δείχνουν τη χρεωκοπία του συστήματος που στηρίζεται στην ατομική ιδιοκτησία των μέσων παραγωγής και το σάπισμά του. Η πολιτική που είχε να αντιμετωπίσει το σωματείο και ο λαός μας ευρύτερα, παρά τις εναλλαγές στους διαχειριστές και τις όποιες διαφοροποιήσεις στα μείγματα, είχε σταθερά στο επίκεντρο την κερδοφορία του κεφαλαίου, τη μείωση του εργατικού κόστους, τις δεσμεύσεις σε ΕΕ και ΝΑΤΟ. Η ΕΛΜΕ βρέθηκε σταθερά απέναντί της, υπερασπίζοντας τα δικαιώματα των συναδέλφων, το δικαίωμα των μαθητών της εργατικής – λαϊκής οικογένειας στη μόρφωση και στη ζωή, συμβάλλοντας στη διαμόρφωση μιας συμμαχίας γονέων – εκπαιδευτικών – μαθητών στο πλευρό του ταξικού εργατικού κινήματος.\nΣήμερα καλούμαστε να ξεπεράσουμε τις δυσκολίες που δημιουργούνται από την κυριαρχία του νέου κυβερνητικού συνδικαλισμού στον κλάδο, από το φόβο και την καλλιέργεια της συνευθύνης για το μνημόνιο, ώστε γρήγορα να ανασυνταχθούμε και να πολεμήσουμε αποτελεσματικά τα νέα βάρβαρα μέτρα με βασικό μέτωπο την κοινωνική ασφάλιση και το νέο σχολείο. Καλούμαστε να αντιμετωπίσουμε τις θεωρίες περί καπιταλιστικής ανάπτυξης που δήθεν θα δώσει στο μέλλον κάτι και στο λαό, περί παράλληλων προγραμμάτων, περί εθνικής ομοψυχίας και κλίματος ομαλότητας για την εφαρμογή των μέτρων. Τα κενά στα σχολεία, τα προβλήματα στην ειδική αγωγή, στις μεταφορές και στις υποδομές, η ελαστικοποίηση των εργασιακών σχέσεων, η επανεκκίνηση για την αξιολόγηση, τη νέα αύξηση του ωραρίου και τις καταργήσεις – συγχωνεύεις τμημάτων και σχολείων, η όξυνση του αυταρχισμού και οι προσπάθειες χειραγώγησης των μαθητών και καταστολής του έργου της ΕΛΜΕ στα σχολεία, δείχνουν ότι ο κλάδος πρέπει να ανασκουμπωθεί και να βάλει πλάτη στην ανασύνταξη του κινήματος. Να νοιώσει την ΕΛΜΕ σπίτι και αποκούμπι.\nΤο ΔΣ της ΕΛΜΕ-ΚΙ άνοιξε όλα τα μέτωπα, δεν άφησε θέμα που να «πέσει κάτω». Ήταν διαρκής ο αγώνας για την επαναφορά των διαθέσιμων, για τα δικαιώματα των νέων εκπαιδευτικών μονίμων και αναπληρωτών, οι πρωτοβουλίες για τη σίτιση, τη στέγαση και τη μετακίνησή τους, για να σταματήσουν κατασχέσεις μισθών από τις τράπεζες, για να μην περάσουν καταργήσεις σχολείων – κατευθύνσεων και τμημάτων στο Νομό, για να λειτουργήσουν τα ειδικά σχολεία, οι δομές ειδικής αγωγής και το ΚΕΔΔΥ με το απαραίτητο προσωπικό, για να λειτουργήσει η μαθητική εστία και το εξεταστικό κέντρο των ΕΠΑΛ στην Ιθάκη, για να επουλωθούν οι πληγές των σεισμών και των πλημμυρών, για να υπάρξει ασφάλεια στις σχολικές και αθλητικές υποδομές, για να γίνει για πρώτη φορά πράξη η γεωγραφική κατανομή των σχολείων, για να μην περάσουν παραβιάσεις δημοκρατικών δικαιωμάτων – όπως η διακίνηση προσωπικών δεδομένων μέσω των σχολείων κοκ.\nΟ αγώνας αυτός είχε αποτελέσματα, υπήρξαν καταχτήσεις σε κάποια από τα παραπάνω. Κι οι καταχτήσεις αυτές, όπως και εκείνα που αποτρέπονται χάρις στη δυναμική της ΕΛΜΕ, πραγματοποιούνται σε ένα δύσκολο περιβάλλον.\nΤο ΔΣ της ΕΛΜΕ-ΚΙ σύνδεσε τον εκπαιδευτικό αγώνα με μια σειρά άλλα λαϊκά προβλήματα του Νομού, όπως την υγεία με έμφαση στη σχολική, με απαίτηση να γίνονται εξετάσεις και να δίνονται δωρεάν πιστοποιητικά σε όλους τους μαθητές, να υπάρχουν γιατροί στα αγροτικά ιατρεία και τα κέντρα υγείας που καλύπτουν σχολεία αλλά και έκανε παρεμβάσεις στον ΕΟΠΥΥ για τις απαράδεκτες καταστάσεις που βιώνει ο κλάδος στην ιατροφαρμακευτική του περίθαλψη, κατάσταση που διαρκώς χειροτερεύει.\nΤο ΔΣ της ΕΛΜΕ-ΚΙ συνέδραμε όλες τις κινητοποιήσεις (και πρωταγωνίστησε σε κάποιες) για το δικαίωμα σε τακτική ασφαλή ακτοπλοϊκή συγκοινωνία. Δεν έλλειψε από κανένα προσκλητήριο του ΠΑΜΕ για τα κεντρικά μέτωπα πάλης που καθορίζουν τη ζωή και το μέλλον του λαού μας και του κλάδου.\nΤονίζουμε τις πρωτοβουλίες:\nΤην καμπάνια για την Παλαιστίνη στα σχολεία.\nΤην κινητοποίηση στην Αθήνα για να ληφθούν μέτρα για τους σεισμόπληκτους μαθητές και τις υποδομές των σχολείων.\nΤην προσπάθεια ανάδειξης της ιστορικής μνήμης στα σχολεία με ανακοινώσεις, παρεμβάσεις κοκ, το μέτωπο στο ρατσισμό και το φασισμό.\nΤη διοργάνωση και λειτουργία των μαθημάτων αλληλεγγύης από την ΕΛΜΕ. Με την υπόθεση αυτή, στην οποία χρειάζεται να μπει κι άλλο κομμάτι του κλάδου, δίνουμε χέρι αλληλεγγύης, βοηθιέται η συμμαχία με γονείς – μαθητές.\nΤο ΔΣ της ΕΛΜΕ-ΚΙ ήρθε σε αντιπαράθεση με την κυβέρνηση, τις τοπικές αρχές σε Δήμο και Περιφέρεια αλλά και με τη ΔΔΕ. Ποτέ δεν το έβαλε κάτω και υπερασπίστηκε τον κλάδο και το λαό.\nΓι’ αυτό δέχτηκε επίθεση, έγινε προσπάθεια τρομοκράτησης. Είναι χαρακτηριστικό ότι βρέθηκε στο στόχαστρο της ναζιστικής Χρυσής Αυγής, ενώ αρχίζουν ξανά προκλήσεις στην ΕΛΜΕ από δήθεν «προοδευτικά» στελέχη της εκπαίδευσης, στο όνομα του νόμου και της τάξης. Οι δυσκολίες από τους νέους απεργοκτόνους νόμους που ετοιμάζει η κυβέρνηση και η πλουτοκρατία δεν θα μας πτοήσουν. Έχουμε αντιμετωπίσει διώξεις υπερασπιζόμενοι τον κλάδο και τους μαθητές, είμαστε έτοιμοι να αντιμετωπίσουμε και κάθε νέα επίθεση ενάντια στο συνδικάτο και το ρόλο του.\nΤο ΔΣ χρησιμοποίησε όλες τις μορφές με κλιμάκωση: Συνεντεύξεις τύπου, παραστάσεις ΔΣ, συμμετοχή σε εκδηλώσεις – ημερίδες, συσκέψεις με γονείς – μαθητές, συλλαλητήρια, απεργίες. Η συμμετοχή του κλάδου είχε διακυμάνσεις από 50% τη μεγαλύτερη απεργιακή συμμετοχή επί της προηγούμενης συγκυβέρνησης ΝΔ – -ΠΑΣΟΚ μέχρι τη συμμετοχή μόνο μελών του ΔΣ. Το ΔΣ επισημαίνει ότι είναι απαράδεκτο και αντισυνδικαλιστικό μέλη του να μη στηρίζουν τις απεργίες που έχουν αποφασισθεί. Πρόβλημα για λύση είναι η συμμετοχή στις ΓΣ που πρέπει να αποτελεί τον κύριο χώρο συζήτησης και διαμόρφωσης του σχεδιασμού από τον κλάδο. Είναι τεράστιες οι ευθύνες του νέου κυβερνητικού συνδικαλισμού, που καλλιέργησε την ανάθεση και τη λογική ότι η λύση δεν θα δοθεί με τη ταξική πάλη αλλά με την κυβερνητική εναλλαγή. Το ΔΣ της ΕΛΜΕ-ΚΙ βλέπει αυτοκριτικά ότι σε αρκετές περιπτώσεις συνέβαλλε στην καλλιέργεια της ανάθεσης, δρώντας για τον κλάδο χωρίς πάντα την επιμονή να είναι ο κλάδος παρών.\nΤο ΔΣ λειτούργησε τακτικά, με ημερήσια διάταξη. Υπήρχαν διακυμάνσεις στη συμμετοχή μελών, και μάλιστα σε κάποιες περιπτώσεις χωρίς ενημέρωση. Με μεγαλύτερη ευθύνη πρέπει να δούμε τη λειτουργία, μέσα στη νέα κατάσταση και στα καθήκοντα που απορρέουν. Υπήρξε προσαρμογή καθηκόντων στο ΔΣ, λόγω συμμετοχής του Προέδρου στις βουλευτικές εκλογές. Το ΔΣ υπερασπίστηκε τη θέση ότι οι δημόσιοι υπάλληλοι πρέπει να έχουν δικαίωμα συμμετοχής στα πολιτικά δρώμενα χωρίς να παραιτούνται και γι’ αυτό η σύνθεση του ΔΣ όσο αφορά τον Πρόεδρο δεν άλλαξε. Αντίθετα, υπήρξε παραίτηση του ΓΓ από τη θέση του το Μάρτη, στην οποία επικαλούνταν διαφωνίες με τη γραμμή της πλειοψηφίας. Επιπλέον το ΔΣ εκτίμησε ότι για λόγους συνδικαλιστικής δεοντολογίας δεν έπρεπε να γίνει συμπλήρωση με μέλος από την πλειοψηφούσα παράταξη στη θέση συναδέλφου της τρίτης σε δύναμη παράταξης που συνταξιοδοτήθηκε και ήταν μόνος υποψήφιος στις προηγούμενες εκλογές. Είναι θεμιτό – κατά τη γνώμη του ΔΣ – σε αντίστοιχες περιπτώσεις οι συνάδελφοι να μπορούν να συμμετέχουν στις συνεδριάσεις και μετά τη συνταξιοδότησή τους μέχρι την ανάδειξη νέου ΔΣ. Έτσι, στη σύνθεση υπήρχε ένα μέλος λιγότερο από ένα διάστημα και μετά, ενώ μετά τις μεταθέσεις αντικαταστάθηκε και ένα μέλος από τη μειοψηφία.\nΠαρέμβαση της ΕΛΜΕ στους μαθητές, στο μορφωτικό περιεχόμενο της γνώσης. Αυτό αφορά ανακοινώσεις, σχολικής γιορτές, πρωτοβουλίες και εκδηλώσεις, project και πολιτιστικά προγράμματα. Ιδιαίτερα να ανοίξουμε το θέμα των ναρκωτικών και να αξιοποιήσουμε τη δυνατότητα που μας δίνει η συμμετοχή της ΕΛΜΕ και της Ένωσης Γονέων στον «Απόπλου», αλλά και να έρθουμε σε επαφή με το ΕΣΥΝ.\nΣταθερή επαφή με γονείς – μαθητικά συμβούλια. Πιο αποφασιστικά στις συσκέψεις στα σχολεία που βοηθάνε στη ζύμωση και στην οργάνωση της πάλης. Μπροστά στην απεργία της 12ης Νοέμβρη να δώσουμε όλες μας τις δυνάμεις για την κάθοδο όλων των σχολείων στην απεργιακή συγκέντρωση, να αναδείξουμε την παιδεία λαϊκή υπόθεση.\nΕιδικό μέτωπο στη Χρυσή Αυγή. Μέτωπο και στις «προοδευτικές» απόψεις να μην έχουν σχέση τα ταξικά συνδικάτα με τους μαθητές, που βάζουν βούτυρο στο ψωμί της. Να αναμετρηθούμε με τη λογική των «ίσων αποστάσεων» και των «δύο άκρων». Να αντιμετωπίσουμε το φασιστικό δηλητήριο στην ουσία του, διαπαιδαγωγώντας με τη στάση μας. Η περήφανη στάση των συναδέλφων που υλοποίησαν τη γραμμή της ΕΛΜΕ με την ανάγνωση του γράμματος στην επέτειο της δολοφονίας του Φύσσα, η απάντηση 15μελών μαθητικών συμβουλίων στη Χρυσή Αυγή και η απομόνωσή της από τους ίδιους τους μαθητές είναι τίτλος τιμής και για την εκπαιδευτική κοινότητα και παράδειγμα προς μίμηση.\nΠροτάσσουμε τοπικά τα ζητήματα των υποδομών, της αντισεισμικής – αντιπλημμυρικής θωράκισης και προστασίας.\nΔράση για την αλληλεγγύη στους πρόσφυγες. Η καμπάνια που έχουμε ανοίξει να αποκαλύπτει τις αιτίες της προσφυγιάς, την ανάγκη αγώνα ενάντια στον ιμπεριαλισμό. Να μην υπάρξει δυνατότητα πολιτιστική ή άλλη που να μην αξιοποιηθεί. Να βοηθηθεί σταθερά η συγκέντρωση των υλικών που έχουμε ανακοινώσει στα σχολεία.\nΠαρέμβαση για τις καθαρίστριες. Δουλεύουμε σταθερά σε αυτό το μέτωπο. Αντιμετωπίζουμε τις μειώσεις των αποδοχών τους και πρακτικά βοηθάμε σε ότι πρόβλημα αντιμετωπίζουν (πχ μαθήματα στα παιδιά τους).\nΠολιτιστική λέσχη. Η λέσχη στην οποία δρούμε μαζί με το ΕΚΚΙ να περιλάβει πέρα από τον κινηματογράφο και το χορό, αφού συνάδελφος θα διδάξει αργεντίνικο τάνγκο.\nΟι νέοι εκπαιδευτικοί εξακολουθούν να είναι προτεραιότητα. Συνεχίζουμε το συντονισμό με την Πρωτοβουλία Αναπληρωτών. Συμβάλουμε τοπικά σε ενιαία επιτροπή α΄βάθμιας και β΄βάθμιας.\nΣυνεχίζουμε αταλάντευτα με το ταξικό κίνημα, το ΠΑΜΕ κόντρα στο κεφάλαιο, τις κυβερνήσεις του και τους επιστάτες του μέσα στο συνδικαλιστικό κίνημα. Διεκδικούμε ανάπτυξη για το λαό, με άλλη εξουσία – οικονομία.\nTags ΕΛΜΕΚΙ ΑΠΟΛΟΓΙΣΜΟΣ ΔΡΑΣΗΣ\nPrevious Ναπολέων Λιναρδάτος: Ο πόλεμος στην παραδοσιακή ελληνική οικογένεια\nNext Η Φιλαρμονική Σάμη “Θέμος Αμούργης” στις εκδηλώσεις για την 28η Οκτωβρίου στην Αργυρούπολη


Ελένη Μενεγάκη σε Λένα Μαντά: «Την Μεγάλη Εβδομάδα το έκανα και εγώ το εμβόλιο, από ότι βλέπω είναι ο μόνος τρόπος» Ελένη Μενεγάκη σε Λένα Μαντά: «Την Μεγάλη Εβδομάδα το έκανα και εγώ το εμβόλιο, από ότι βλέπω είναι ο μόνος τρόπος»\nΑρχική Gossip Ελένη Μενεγάκη σε Λένα Μαντά: «Την Μεγάλη Εβδομάδα το έκανα και εγώ...\nΕλένη Μενεγάκη σε Λένα Μαντά: «Την Μεγάλη Εβδομάδα το έκανα και εγώ το εμβόλιο, από ότι βλέπω είναι ο μόνος τρόπος»\nΤο απόγευμα της Τετάρτης η Ελένη Μενεγάκη πραγματοποίησε μία διαδικτυακή συνάντηση με την Λένα Μαντά, για να συνομιλήσουν για το βιβλίο «Το πράσινο φόρεμα».\nΣτην αρχή της συζήτησης η συγγραφέας αναφέρθηκε στην πανδημία του κορονοιού, με την Ελένη Μενεγάκη να κάνει μία αποκάλυψη που δεν γνωρίζαμε.\nΣυγκεκριμένα η παρουσιάστρια που βρίσκεται σε μία πολύ δημιουργική περίοδο της ζωής της, αφού ανυπομονεί να επιστρέψει τηλεοπτικά μέσα από την συχνότητα του Mega, ανακοίνωσε στους followers της πως έκανε το εμβόλιο του κορονοϊού την Μεγάλη Εβδομάδα.\nΣτη συνέχεια η Λένα Μαντά συμπλήρωσε πως εμβολιάστηκε και η ίδια την περίοδο του Πάσχα.\nΠροηγούμενο άρθροΤάκης Χρυσικάκος: «Λιποθυμούσαν για εμένα οι γυναίκες. Έπαιζα τότε στην πιο δημοφιλή σειρά με 80% ακροαματικότητα.»\nΕπόμενο άρθρο9 υπέροχες ιδέες για να φορέσεις την βερμούδα μέσα στην πόλη


Πέμπτη, 26 Ιανουαρίου 2017 18:49\tTennisnews Team\nΟ "THE COACH", Στάθης Χαριτωνίδης, προσπαθεί να εντοπίσει το νέο "ηγέτη" του ATP Tour, ξετυλίγοντας το σκεπτικό του για το κορυφαίο επίπεδο του ανδρικού τένις στον κόσμο αυτή τη στιγμή.\nΜια νέα χρονιά για το τένις ξεκινάει ή μάλλον ξεκίνησε και η αλήθεια είναι ότι το μόνο βέβαιο είναι ότι σε τίποτα δεν μοιάζει με την προηγούμενη. Είναι ίσως η πιο ενδιαφέρουσα των τελευταίων ετών όσον αφορά στην θέση του Νο. 1 στον κόσμο στην κατάταξη των Ανδρών. Για πρώτη φορά ίσως μετά από πολλά χρόνια σκεφτόμαστε ποιος θα μπορέσει τελικά να τελειώσει την χρονιά στο Νο. 1. Ας δούμε εν τάχει τα δεδομένα που της δίνουν ένα παράξενο ενδιαφέρον.\n1) Η μετάλλαξη του Djokovic\nΓενικά η εικόνα του έχει κάπως «θαμπώσει». Ένα χρόνο πριν κανείς μα κανείς δεν περίμενε την παγίδευση του σε αυτό το απίστευτο σπιράλ κακής απόδοσης αντίθετα συζητούσαμε αν θα περάσει τον Federer και το ρεκόρ των 17 Grand Slams. Η αλήθεια είναι ότι αν και από πλευράς θέσεως δεν έχει συμβεί κάτι το τόσο κακό – είναι ακόμα Νο. 2 στον κόσμο - η μετάλλαξή του είναι τόσο εντυπωσιακή που ακούγονται πολλά και παράξενα και ο καθένας μπορεί - ή ακόμα και έχει το δικαίωμα - να υποπτεύεται «θεωρίες συνομωσίας». Δεν θα μπω σε αυτές τις αναλύσεις καθώς δεν έχουν κανένα τεχνικό ενδιαφέρον. Υπάρχει αν μη τι άλλο τεχνική εξήγηση σε όλο αυτό που λέει το εξής πολύ απλό:\nΗ απόδοση σε όλα τα σπορ αλλά περισσότερο στα ψυχολογικά – και το τένις είναι ίσως το πιο ψυχολογικό – καθορίζεται κατά έναν μεγάλο βαθμό από την αυτοπεποίθηση. Όσο λοιπόν δεν εκπληρώνονται οι προσδοκίες τόσο η αυτοπεποίθηση λιγοστεύει και όσο η αυτοπεποίθηση λιγοστεύει τόσο τα αποτελέσματα χειροτερεύουν ανατροφοδοτώντας το έλλειμμα της αυτοπεποίθησης. Εκτυλίσσεται έτσι ένα αυτοτροφοδοτούμενο σπιράλ αβεβαιότητας και όσο αυτή η ρουφήχτρα χρονικά παρατείνεται τόσο περισσότερο σε ρουφάει στην αστάθεια και την αβεβαιότητα και όσο περισσότερο χρόνο σε ρουφάει τόσο μεγαλύτερο χρόνο χρειάζεσαι για να επανεπιβεβαιωθείς. Είναι προφανές ότι ο Djokovic έχει παγιδευτεί σε ένα τέτοιο σπιράλ και αν δεν βγει γρήγορα ενδεχομένως να μην μπορέσει να ξαναφτάσει στα επίπεδα απόδοσης που θα τον φέρουν και πάλι στο Νο. 1. Μοιάζει σαν κάποιον που δεν περίμενε ποτέ να του συμβεί αυτό που του συμβαίνει και έτσι δεν έχει την ψυχραιμία να το αντιμετωπίσει. Ίσως και να γλίστρησε στο υπερφίαλο και τώρα ήρθε η ώρα να το πληρώσει.\n2) Η ηλικία του Federer\nΑντίθετα με τον Djokovic, o Federer διαχειρίστηκε καλύτερα από όλους ποτέ πιστεύω τις ήττες του και αυτός ήταν κατά την γνώμη μου ένας από τους βασικότερους παράγοντες – μαζί με την αβίαστη τεχνική του – που συνετέλεσαν στην πολύ μεγάλη σε διάρκεια διατήρησή του σε πολύ υψηλές θέσεις αλλά και αποδόσεις . Παρ' όλα αυτά, ο χρόνος είναι αμείλικτος. Αν και την στιγμή που γράφεται το άρθρο αυτό έχουν δημιουργηθεί οι προϋποθέσεις που ίσως του δώσουν το 18ο Grand Slam του, βρίσκεται στην 17η θέση και δεν πιστεύω ότι μπορεί να αποτελέσει ξανά το Νο. 1 στον κόσμο.\n3) Η προσωπικότητα του Murray\nΚάθε παίκτης θα κληθεί στην πορεία του να ανταποκριθεί σε πολλούς και διαφορετικούς ρόλους. Όπως είδαμε παραπάνω, ο Djokovic δεν κατάφερε μέχρι σήμερα να διαχειριστεί το ίδιο καλά με τον Federer τον ρόλο του «χαμένου». Αντίθετα ίσως θα μπορούσαμε να πούμε ότι ο Federer δεν κατάφερε ποτέ να αντιδράσει στην μεγάλη πίεση με τον τρόπο που αντιδρούσε ο Djokovic. Δεν κατάφερε να ανταποκριθεί στις απαιτήσεις του ρόλου του «εργάτη».\nΜένει να δούμε πως θα αντιδράσει ο Murray στον ρόλο του No. 1 και η εικόνα του μέχρι στιγμής δεν δείχνει έναν αθλητή που μπορεί να το κάνει. Δεν δείχνει να έχει τον απαιτούμενο υπερεγωϊσμό. Το Νο. 1 χρειάζεται και ένα star style που δεν το βγάζει με τίποτα ο Βρετανός. Ίσως και να τα καταφέρει τελικά αν «σκοντάφτουν» επί μακρόν όλοι οι άλλοι.\n4) Το σώμα του Nadal\nΚατά την άποψή μου ο Nadal είναι το μεγάλο ερωτηματικό της χρονιάς. Αναμφισβήτητα έχει την καλύτερη νοοτροπία απ’ όλους. Με τις προϋποθέσεις που διαμορφώνονται έχει την πιθανότητα να ξαναβρεθεί στην θέση του οδηγού. Αντίθετα όμως από τον Federer έχει να διαχειριστεί έναν τρόπο παιχνιδιού που ταλαιπωρεί το σώμα του. Μόνο αν καταφέρει σχετικά γρήγορα να βρει έναν αποδοτικό τρόπο παιχνιδιού που να μην ταλαιπωρεί τόσο πολύ το σώμα του έχει πιθανότητες να το καταφέρει, αλλά αισθάνομαι ότι στην εξίσωση αυτή οι πιθανότητες δεν είναι με το μέρος του.\n5) Οι νέοι\nΥπάρχει μια γενιά νέων που έρχονται με κάποια φόρα που τροφοδοτείται από τις ικανότητες αλλά και το θράσος τους, με κύριους εκπρόσωπους κατά την άποψή μου τον Raonic, τον Thiem και τον μικρό Zverev. Την ομάδα συμπληρώνουν ο ασεβής Kyrgios και «χλωμός» Nishikori.\nΟ Raonic - που δεν είναι και μικρός πια - έχει βελτιωθεί πολύ. Έχει φτάσει στο Νο. 3 αλλά δεν πιστεύω ότι έχει ακόμα την πληρότητα για να γίνει το Νο. 1 στον κόσμο.\nΟ Zverev δεν είναι σε καμιά περίπτωση αρκετά ώριμος για κάτι τέτοιο, ίσως αργότερα. Ο Kyrgios δεν έχει ούτε κατ' ελάχιστον την απαιτούμενη νοοτροπία και ο Nishikori μοιάζει να στερείται προσωπικότητας.\nΑν επέλεγα κάποιον, αυτός θα ήταν ο Thiem. Είναι ο πιο τεχνικός ο μοιάζει ο πιο ισορροπημένος και αρκετά ώριμος πια. Αλλά όπως είπαμε και παραπάνω δεν μπορούν όλοι να παίξουν όλους τους ρόλους. Δείχνει να έχει το ταλέντο αλλά μέλει να αποδείξει αν έχει την προσωπικότητα να παίξει τον ρόλο του αρχηγού.\nΤο μόνο βέβαιο είναι ότι η χρονιά που ξεκινάει είναι εξόχως απρόβλεπτη. Κατά την άποψή μου δημιουργούνται οι προϋποθέσεις να αρχίσει - αλλά σαφώς και δεν θα ολοκληρωθεί - μια μερική έστω «αλλαγή φρουράς», και αυτό έχει ιδιαίτερο ενδιαφέρον.


8 προχωρημένες συμβουλές για να κυριαρχήσετε στη λειτουργία multiplayer Φραξιών του The Last of Us - Βελτιωμένη έκδοση - PlayStation Network, PSN επίσημα νέα\nΝομίζετε πως είστε σκληραγωγημένοι επιζώντες; Διαβάστε παρακάτω και κρίνετε.\nΔείτε οκτώ πράγματα που μπορείτε να δοκιμάσετε στην επόμενη επιδρομή για προμήθειες:\n1. Χρησιμοποιήστε το πλεονέκτημα του ύψους\nΣκαρφαλώστε σε οχήματα, κουτιά και άλλα αντικείμενα για να βλέπετε πιο μακριά και να αιφνιδιάζετε τους εχθρούς. Επίσης, θα μπορείτε και να πετάτε πιο μακριά τα αντικείμενα. Ωστόσο, καλό είναι να μην μένετε ψηλά για πολύ. Η οροφή ενός ασθενοφόρου δεν προσφέρει πολύ μεγάλη κάλυψη.\n2. Βοηθήστε τους συμπαίκτες σας να ξεπεράσουν τις επιθέσεις με καπνογόνο/λάμα\nΌταν κάποιος έχει ζαλιστεί από καπνογόνο, είναι ευάλωτος στις επιθέσεις με λάμα από κάθε κατεύθυνση, όχι μόνο από πίσω. Η άμυνα σε αυτήν την επίθεση είναι πολύ δύσκολη, αλλά αν δείτε έναν σύμμαχο που βρίσκεται κοντά και δέχτηκε χτύπημα με καπνογόνο, προσπαθήστε να σταθείτε μπροστά του. Ένας εχθρός μπορεί να ορμήσει μέσα από τους καπνούς. Δεν θα περιμένει να σας βρει εκεί.\n3. Το νου σας στις βόμβες\nΠατήστε το κουμπί R1 για να ρίξετε μια βόμβα, που θα λειτουργήσει σαν νάρκη εγγύτητας και θα εκραγεί όταν ένας εχθρός περπατήσει κοντά της. Μαρκάρετε τις βόμβες των εχθρών για να τις δουν οι συμπαίκτες σας, πατώντας το κουμπί R3 όταν τις σκοπεύετε. Ή, απλώς, πυροβολήστε τις για να εκραγούν.\n4. Φυλάξτε τους πιο εύκολους στόχους τυχαίων συμβάντων για αργότερα στο παιχνίδι\nΌταν θα έχει προχωρήσει η ιστορία των 12 εβδομάδων της φατρίας σας, το 100% του πληθυσμού της θα τεθεί σε κίνδυνο, λόγω μερικών τυχαίων συμβάντων. Έτσι, αξίζει να φυλάτε τους πιο εύκολους στόχους, όπως τη θεραπεία συμπαικτών και τη δωρεά αντικειμένων, για αυτές τις περιπτώσεις.\n5. Υποχωρήστε όταν οι πιθανότητες είναι εναντίον σας\nΑν οι εχθροί είναι περισσότεροι, το να μείνετε στη θέση σας για να καταφέρετε να σκοτώσετε έναν - δύο εχθρούς είναι άσκοπο, καθώς οι συμπαίκτες τους θα τους αναζωογονήσουν. Είναι καλύτερα να το βάλετε στα πόδια, να εκτιμήσετε την κατάσταση και να ξαναβρείτε την ομάδα σας.\n6. Ντυθείτε κατάλληλα\nΤίποτα δεν είναι πιο τρομακτικό από μια ομάδα επιδρομέων που σε κυνηγούν σαν σμήνος από κοράκια, με παράταιρες στολές παραλλαγής, μάσκες κλόουν και κράνη οξυγονοκολλητή. Μπορείτε να κατεβάσετε επιπλέον αντικείμενα στολών από το PlayStation Store και φυσικά ισχύει η δυνατότητα Cross-Buy με την έκδοση για PlayStation 3.\n7. Γίνετε απρόβλεπτοι\nΑφού μάθετε τα βασικά, φροντίστε να είστε κάπως απρόβλεπτοι, για να μπερδεύετε τους εχθρούς. Οδηγήστε τους σε ένα τμήμα του χάρτη όπου συνήθως δεν υπάρχει πολλή δράση. Κάντε κύκλους όταν είστε σε συμπλοκή. Συνεχίστε να πυροβολείτε, ακόμα κι όταν ο εχθρός έχει καλυφθεί. Φυλάξτε τις βόμβες σας, για να τις ρίξετε δύο ή τρεις μαζί και να σπείρετε το χάος.\n8. Οι ειδικές εκτελέσεις είναι ρίσκο\nΌταν αποφασίζετε να κάνετε μια ειδική εκτέλεση, είστε στο έλεος οποιουδήποτε βρίσκεται κοντά. Υπάρχουν ασφαλέστεροι τρόποι για να αποτελειώσετε έναν εχθρό, χωρίς να σκοτωθείτε...\nΈχετε γίνει ειδικοί στις Φράξιες και αναζητάτε μια πιο σκληρή πρόκληση; Ίσως ψάχνετε άτομα για να φτιάξετε ομάδα και να κάνετε Επιδρομή για προμήθειες. Η Κοινότητα PlayStation διοργανώνει ειδικές εκδηλώσεις τακτικά - λάβετε μέρος και μάθετε αν μπορείτε να επιβιώσετε...\nWebsite ©Fri Apr 28 01:22:48 BST 2017 Sony Computer Entertainment Europe. Όλο το περιεχόμενο, οι τίτλοι παιχνιδιών, οι εμπορικές ονομασίες και/ή οι εμπορικές μορφές παρουσίασης, τα εμπορικά σήματα, τα γραφικά και οι σχετικές εικόνες αποτελούν υλικό εμπορικών σημάτων και/ή συστήματος προστασίας πνευματικών δικαιωμάτων των αντίστοιχων κατόχων τους. Με την επιφύλαξη παντός δικαιώματος. περισσότερες πληροφορίες


Ελευσίνια μυστήρια και ερμηνεία μιας μυστηριώδους φράσης | ΕΛΛΑΔΑ ΚΡΥΜΜΕΝΑ ΜΥΣΤΙΚΑ ΦΙΛΕΣ ΚΑΙ ΦΙΛΟΙ ΜΙΚΡΟΙ ΚΑΙ ΜΕΓΑΛΟΙ ΣΑΣ ΚΑΛΩΣΟΡΙΖΟΥΜΕ ΣΤΗ ΣΕΛΙΔΑ ΜΑΣ\n24 Αυγούστου 2016 by ellasellas\tin Ελληνικός Πολιτισμός and tagged ΑρχικήΕλλάδα Κόσµος Επιστήµη Περιβάλλον Διάστηµα Ανεξήγητα Πολιτισµός Αρχαία Ελληνικά, Μ. Αλεξάνδρου, Πυραμίδες, Σελήνη, Χριστός χωροχρόνος Υπερκόσμων, ερπετοειδείς, UFO\tΗ φράση ΚΟΝΞ-ΟΜ-ΠΑΞ ακούγονταν από τον Μεγάλο Ιεροφάντη και ήταν η τελευταία επίσημη φράση για τα τελειωμένα Ελευσίνια Μυστήρια,η οποία έμεινε ακέραια και αναλοίωτη και έφθασε αυτούσια στις δικές μας μέρες,για να μας μεταφέρει το αγέραστο μήνυμα των προγόνων,ότι κατείχαν το κλειδί της γνώσης για τη μορφοπλάση των κόσμων.\nΚονξ-Ομ-Παξ.Θα πει ελεύθερα μεταφρασμένο,να εκπληρωθούν οι πόθοι σου.Ξαναγύρισε στην παγκόσμια ζωή…\nΓύρνα στην πατρική σου στέγη εξελιγμένος.\nΕίθε να γυρίσεις όσο πιο γρήγορα μπορείς στο σπίτι που σε περιμένει.\nΑν εξετάσουμε ξεχωριστά τις 3 αυτές λέξεις,αυτές σημαίνουν η καθεμία,μια διαφορετική έννοια.που δε συνενώνεται εύκολα,αν ο εσωτεριστής,δεν κατέχει τον αποσυμβολισμό.\nΚονξ=Εκείνο που ο καθένας μας ποθεί βαθύτερα.(Πάντα ένα καλό τέλος).\nΟμ=Είναι η ψυχή και ίσως αυτό τούτο το ασύλληπτο Πνεύμα.Είναι το άγιο μέρος του ανθρώπου,η μεγάλη Μάνα,σε ύλη και μορφή.\nΠαξ=Ο γύρος,το πέρασμα,ο κύκλος,η αλλαγή,δόξα.\nΜπορεί όλα μαζί να σχηματίσουν την δικαιολογημένη φράση <<απέλθεται τέλοιοι>>.\n[Νικόλαος Μαργιωρής. «Τα Ελευσίνια μυστήρια»Πηγή: irakleitos.blogspot.gr]\n← Παντού Ελλάδα: Aνακαλύφθηκε ψηφιδωτό με ελληνική επιγραφή του Ποσειδώνα στην κεντρική Τουρκία (φωτό)\tΚΑΙ ΟΜΩΣ ΥΠΑΡΧΟΥΝ Οι εξισλαμισμένοι Έλληνες στη σημερινή Τουρκία →


designmag.gr » Blog Archive » Από τις Μικρές Οικογενειακές Φάρμες, στον Καναδά και το Πανόραμα Design 2012\nΑπό τις Μικρές Οικογενειακές Φάρμες, στον Καναδά και το Πανόραμα Design 2012\nΟ Σεμπαστιάν Νικολάου ασχολείται με την γραφιστική από το 2003, ενώ παράλληλα σπουδάζει στο ΤΕΙ της Αθήνας. Έχει συνεργαστεί με αρκετούς πελάτες και γραφεία της Ελλάδας και του εξωτερικού. Πλέον απασχολείται ως freelancer στον τομέα της έντυπης και ψηφιακής οπτικής επικοινωνίας.\nΣτο φετινό Πανόραμα Design θα διηγηθεί την ιστορία ενός σήματος που σχεδιάστηκε αρχικά για έναν επαρχιακό online οδηγό διασκέδασης, και κατέληξε σε μια επιστημονική διαδικτυακή κοινότητα στον Καναδά. Η ζωή ενός λογοτύπου, από την προσέγγιση του πελάτη, τη διαδικασία της σχεδίασης, την αποτυχία και την απόρριψη, μέχρι την αναγέννησή του από έναν καινούριο πελάτη, σε ένα διαφορετικό περιβάλλον, για ένα νέο σκοπό. Πώς ένα σύμβολο μέσα σε έναν κύκλο λαμβάνει δύο διαφορετικές ερμηνείες, κατά πόσο είναι αποτελεσματικό σε κάθε περίπτωση, τί αξία έχει η αισθητική του, και άλλοι προβληματισμοί που προκύπτουν.\nΗ Garamond Design ιδρύθηκε το 1993, από την κοινή δράση των δύο προσωπικών εταιριών του Bαγγέλη Πίσπα και της Xρύσας Kροκίδα. Tο 1997, πήρε τη μορφή πλέον ενιαίας εταιρίας, με σημαντικές επενδύσεις σε έμψυχο δυναμικό και υλικοτεχνική υποδομή, με αποτέλεσμα να κατέχει σήμερα μια σημαντική θέση στο χώρο του design στην Ελλάδα. Από το 2010, είναι συνεργαζόμενο μέλος branding & design της Ένωσης Διαφημιστικών Εταιριών Ελλάδας. Έχει βραβευτεί για το έργο της σε εθνικούς και διεθνείς διαγωνισμούς.\nΣτο φετινό Πανόραμα Design, η Garamond θα παρουσιάσει την εργασία της για τις Μικρές Οικογενειακές Φάρμες της Δέλτα, ένα ολοκληρωμένο πρόγραμμα ανάπτυξης ταυτότητας ταχυκίνητου προϊόντος, όπου το design αναδεικνύεται σε καθοριστικό παράγοντα δημιουργώντας πρόσθετη αξία.\nTags: Garamond Design, λογοτύπηση, Πανόραμα Design, Σεμπαστιάν Νικολάου, συνέδριο, συσκευασία


Πήραμε τα μεταλλικά Blon BL-T3 ενσύρματα ακουστικά με μόλις 12€ και σας τα παρουσιάζουμε! | DREAM GR\nΚατά καιρούς αγοράζω διάφορα πράγματα για μένα που σας τα παρουσιάζω ή μου στέλνουν από διάφορες εταιρείες πράγματα, που μου αρέσουν μεν και θέλουν να σας τις δείξω δε. Μία τέτοια εταιρεία είναι το EE Audio Store, που θέλησε να γίνει γνωστή και στους Έλληνες και να προτείνει μερικά προϊόντα του. Υπόψιν το μαγαζί είναι ενεργό στο Aliexpress εδώ και 4 χρόνια και έχει 98.3% θετικά σχόλια, ένα ποσοστό πάρα πολύ καλό! Έτσι για αρχή μου στείλανε ένα ζευγάρι ενσύρματα ακουστικά, με πολύ ωραία εμφάνιση όπως τα είδα στις φωτογραφίες, οπότε έμενε να δω εάν αξίζουν και ποιοτικά, τα BLON BL-T3.\nΤα ακουστικά Blon BL-T3 είναι ουσιαστικά ενσύρματα. Ναι το ξέρω ότι η τάση ή η μόδα γενικώς θέλει να είμαστε με ασύρματα ακουστικά, και εγώ έχω πολλά και χρησιμοποιώ, αλλά πάντα χρειάζονται και τα ενσύρματα. Μην ξεχνάτε ότι κάποια στιγμή τελειώνει η μπαταρία τους ή θα πρέπει κάθε φορά να τα συνδέεται με το κινητό μέσω BT, ενώ τα ενσύρματα τα συνδέεις και είσαι έτοιμος να τα χρησιμοποιήσεις, για όσες ώρες θέλεις, χωρίς κανένα χρονικό περιορισμό!\nΗ συσκευασία που μου ήρθε από το κατάστημα, έχει από την πάνω μεριά ένα διάφανο παράθυρο, όπου βλέπετε τ’ ακουστικά. Τ’ ακουστικά μπορείτε να τα βρείτε σε δύο χρώματα, γκρι και μεταλλικό. Εμένα μου ήρθαν στο μεταλλικό χρώμα που έχω να πω είναι πάρα πολύ όμορφα. Στο πλάι θα βρείτε σε άψογα κινέζικα κάποια τεχνικά χαρακτηριστικά, ενώ στο κάτω μέρος του κουτιού θα διαβάσετε κάποια στοιχεία για την Blon, ότι πχ ιδρύθηκε το 2014.\nΕπειδή τα κινεζικά σας μπορεί να μην είναι και τόσο καλά, εδώ να σας πω τι λέει στο πλάι. Μας λέει το μοντέλο, BL-T3, ότι διαθέτουν βύσμα 3.5mm για να τα συνδέσετε με το κινητό σας ή την συσκευή σας, έχουν ευαισθησία 108±3dB, αντίσταση 16ohms, το καλώδιο είναι μήκους 1.2 μέτρα, εύρος συχνότητας 20-20000Hz και διάμετρο οδηγού 11mm. Εδώ να προσθέσω ότι τ’ ακουστικά είναι in-ear, δηλαδή μπαίνουν μέσα στο αυτί και έτσι στερεώνονται, διαθέτουν μικρόφωνο (υπάρχει και έκδοση χωρίς), που ελέγχεται με τα τρία κουμπιά που έχει επάνω. Τ΄ ακουστικά είναι μεταλλικά. Η απόδοση του ήχου είναι ανέλπιστα πολύ καλή, παρόλο που δεν διαθέτουν ακύρωση ήχου.\nΕμφανισιακά τους δίνω ένα δεκάρι, ενώ στο θέμα ήχου πιάνουν το 9άρι άνετα έχω να πω. Στην δοκιμή που τους έκανα με διάφορα μουσικά κομμάτια από το youtube, η απόδοση του ήχου ήταν πάρα πολύ καλή, ενώ η χρήση των ακουστικών, παρόλο μεταλλικά, δεν κούραζε καθόλου. Δείτε και το βίντεο παρουσίαση που σας ετοίμασα. Εσείς ελπίζω να πατήσετε Like & Share στο βίντεο όπως και να γραφτείτε στο κανάλι μας.\nΤα ενσύρματα ακουστικά Blon BL-T3 μπορείτε να τα βρείτε στα 12.14€ στο Aliexpress, χωρίς κανένα πρόβλημα τελωνείου φυσικά αφού η τιμή τους είναι κάτω των 22€, από το κατάστημα EE Audio Store. Είμαι σίγουρος ότι θα μείνετε πολύ ικανοποιημένος από το τελικό αποτέλεσμα.


Τα καλύτερα ξενοδοχεία για τα ταξίδια σας σε Bratislava - Staré Mesto από 91 €\nΞενοδοχεία σε Bratislava - Staré Mesto\nΒρείτε τις καλύτερες προσφορές για τα ξενοδοχεία στην πόλη Bratislava - Staré Mesto\nΑναζητάτε δωμάτιο σε Bratislava - Staré Mesto; Ψάχνετε για την πιο οικονομική επιλογή ξενοδοχείου που θα σας προσφέρει παράλληλα την ποιότητα και τις ανέσεις που θέλετε για τις διακοπές σας;\nΗ Skyscanner Hotels είναι εδώ για να σας βοηθήσει να βρείτε τα πιο φθηνά δωμάτια και τις πιο ποιοτικές επιλογές για τα ταξίδια σας το 2020. Απλά, γρήγορα και χωρίς καμιά χρέωση, χρησιμοποιήστε τις υπηρεσίες της Skyscanner και κλείστε τη διαμονή σας σε Bratislava - Staré Mesto με τον πιο εύκολο και αποτελεσματικό τρόπο!\nΒρίσκεστε μόλις μερικά κλικ μακριά από την κράτηση του ξενοδοχείου σας! Προσθέστε τις ημερομηνίες που επιθυμείτε στο πλαίσιο αναζήτησης, πραγματοποιήστε την αναζήτησή σας για τα ιδανικά ξενοδοχεία σε Bratislava - Staré Mesto, συγκρίνετε τις τιμές και κλείστε τη διαμονή σας με ένα απλό πάτημα πάνω στον ιστότοπο του ξενοδοχείου ή του ταξιδιωτικού γραφείου. Εντελώς δωρεάν, χωρίς επιπλέον χρεώσεις, επιλέξτε ανάμεσα σε αμέτρητα κι εξαιρετικά ξενοδοχεία και ενοικιαζόμενα δωμάτια. Με τις τιμές να ανέρχονται γύρω στα 91 €, ξεκινήστε την εκδρομή σας έχοντας εξασφαλίσει το κατάλυμα σας στην καλύτερη προσφορά.\nΞενοδοχεία στην πόλη Bratislava - Staré Mesto\nΜπορείτε να υπολογίσετε πως η μέση τιμή των ξενοδοχείων σε Bratislava - Staré Mesto είναι 91 € ώστε να προγραμματίσετε το κόστος του ταξιδιού σας.\nΑπό την άλλη, στην πόλη Bratislava - Staré Mesto θα βρείτε αμέτρητα αξιοθέατα. Τι καλύτερο από το να επιλέξετε ένα ξενοδοχείο που να βρίσκεται κοντά σε αυτά; Δείτε, λοιπόν, τρία από τα ξενοδοχεία που συγκεντρώνουν, την πιο υψηλή βαθμολογία σε Bratislava - Staré Mesto και βρίσκονται σε τοποθεσία που σας επιτρέπει να περιορίσετε τις μετακινήσεις και χάσιμο χρόνου:\nHotel Saffron το οποίο βρίσκεται κοντά στην περιοχή Michalská brána St. Michael's Gate\nManderla Bratislava σε ιδανική τοποθεσία κοντά στην περιοχή Námestie Slobody\nHostel Blues σε κοντινή απόσταση από την τοποθεσία Arena Theatre\nΞενοδοχεία με την υψηλότερη βαθμολογία σε Bratislava - Staré Mesto\nΤι λένε οι ταξιδιώτες για Bratislava - Staré Mesto;\nCheri PetersonΓκραντ Πρερί\nΠότε είναι καλύτερα να κάνει κανείς κράτηση για ξενοδοχείο σε Bratislava - Staré Mesto;\nΟ φθηνότερος μήνας είναι ο Νοέμβριος, με μέση τιμή τις 72 € ανά διανυκτέρευση. Ο πιο ακριβός μήνας για να μείνετε σε Bratislava - Staré Mesto είναι ο Μάιος, με μέση τιμή τις 221 € ανά διανυκτέρευση.\nΠοια είναι η μέση τιμή ανά διανυκτέρευση σε Bratislava - Staré Mesto τον Δεκέμβριος;\nΗ μέση τιμή ξενοδοχείου τον Δεκέμβριος πέρυσι ήταν 73 € ανά διανυκτέρευση. Η τιμή αυτή είναι κατά 24% χαμηλότερη από τη μέση τιμή ανά διανυκτέρευση των 91 € που είδαμε τους προηγούμενους 12 μήνες.\nΠώς είναι ο καιρός σε Bratislava - Staré Mesto;\nΣε Bratislava - Staré Mesto, η αναμενόμενη μέση θερμοκρασία τον Δεκέμβριος είναι 0,4°C/32,7°F. Ο πιο ζεστός μήνας είναι συνήθως ο Ιούλιος, με τις μέσες θερμοκρασίες να αγγίζουν τους 26,3°C/79,3°F. Ο πιο κρύος μήνας είναι ο Ιανουάριος, με τις μέσες θερμοκρασίες να αγγίζουν τους -3,0°C/26,6°F.\nΠοια αεροδρόμια είναι πιο κοντά στο κέντρο της πόλης σε Bratislava - Staré Mesto, Σλοβακία;\nΤο πλησιέστερο αεροδρόμιο σε Bratislava - Staré Mesto είναι το Μπρατισλάβα (BTS) (8,43km). Άλλα κοντινά αεροδρόμια: Βιέννη (40,89km)\nΕνοικίαση αυτοκινήτου σε: Bratislava - Staré Mesto\nΕντός και γύρω από Bratislava - Staré Mesto\nHotel SaffronManderla BratislavaHostel BluesMercure Bratislava Centrum HotelHotel DevínCrowne Plaza BratislavaIbis Bratislava CentrumApart Hotel VirgoPatio HostelCity HostelMarrol's Boutique HotelDream Hostel BratislavaHyde Park HostelHostel BrickyardPark Inn by Radisson Danube BratislavaLoft Hotel BratislavaHostel Bratislava by FreddieFreddie Next to MercuryDanubia GateBusiness&Family Ambiente Apartments


Γνωρίζετε πόσο ζεστή είναι η λάβα; – EL\nΠοιο το χαρακτηριστικό που βοηθάει στο να διακρίνουμε την θερμοκρασία της.\n(Από newsbeast. gr / photo: pexels)\nPrevΠροηγούμενο ΆρθροΕπίσημο: Στον Ατρόμητο ο Ντένιτς!\nΕπόμενο ΆρθροΝέες «βόμβες» για το εμβόλιο στον «αέρα»!!! «Επικίνδυνο – ΔΕΝ το κάνουμε», λένε υγειονομικοί, vidNext


aperigraftos: Λαλάκης ο Εισαγόμενος - Παφ και τάληρο!\nΤΕΛΟΣ Η ΠΛΑΚΑ ΨΗΦΙΖΟΥΜΕ ΕΛΛΑΔΑ ΣΤΗΡΙΖΟΥΜΕ ΕΛΛΑΔΑ\nΜΟΝΟ ΕΛΛΗΝΙΚΑ ΠΡΟΙΟΝΤΑ ΠΛΕΟΝ.\n«Ο Λαλάκης ο Εισαγόμενος» ήταν η ταινία που τον έκανε γνωστό στο ελληνικό κοινό. Ο Νίκος Παπαναστασίου ως Λαλάκης πρωταγωνίστησε στην εκστρατεία τόνωσης της ελληνικής αγοράς με το σύνθημα: «Ο Επιμένων ελληνικά».\nΉταν η περίοδος που οι Έλληνες είχαν μανία για τα ξένα, εισαγόμενα προϊόντα και οι εγχώριες ετικέτες ένδυσης και υπόδησης περνούσαν κρίση. «Μόνο που τώρα, ο Έλληνας θα πάρει τη μάρκα, όπως και να έχει» λέει στο newsbeast.grο ηθοποιός.\nΟ Νίκος Παπαναστασίου μάλιστα πρωταγωνίστησε και συμμετείχε σε πάρα πολλές ελληνικές ταινίες όπως για παράδειγμα: «Οι θαλασσιές οι χάντρες», «Το ξένο είναι πιο γλυκό», «Καθένας με την τρέλα του» κ.ά.\nΕίχε όμως την ευκαιρία να παίξει στο σανίδι με κορυφαίους ηθοποιούς, όπως ο αείμνηστος Θανάσης Βέγγος.\nΤο καλοκαίρι που πέρασε ο ηθοποιός έκανε ένα πέρασμα ως «Παπα-σούζας» από την ταινία «Ρόδα τσάντα και κοπάνα», στα γυρίσματα της οποίας κόντεψε να καεί ζωντανός, όταν το ράσο που φορούσε άρπαξε φωτιά.\nΣήμερα, ο Νίκος Παπαναστασίου δεν εργάζεται, όπως αναφέρει στο newsbeast.gr. Έχει βέβαια μία πρόταση για ταινία αλλά δεν μπορεί να ξέρει εάν τελικά θα αρχίσουν τα γυρίσματά της λόγω της οικονομικής κρίσης. Σκέφτεται πάντως και το θέατρο και θέλει να κάνει έναν ανατρεπτικό ρόλο αφού, όπως επισημαίνει, οι ηθοποιοί έχουν απωθημένα.\nΠερνά τη μέρα του με τα παιδιά του. Τον 14χρονο γιο του και την 24χρονη κόρη που έχει σπουδάσει σε Δραματική Σχολή. «Η κόρη μου τα βλέπει ακόμη πολύ ρομαντικά τα πράγματα. Πού θα βρει το παιδί μου δουλειά; Οι περισσότεροι στην ηλικία της εργάζονται σε καφετέριες. Όλοι ξέρουν τι γίνεται».\nΣτον ελεύθερό του χρόνο παίζει τένις και διαβάζει. Διαβάζει για να είναι ενημερωμένος για κάθε τι που συμβαίνει. Και παρακολουθεί την επικαιρότητα. «Θα κατεβώ στο δρόμο, όπως κάνουν καθημερινά οι χιλιάδες που πηγαίνουν στο Σύνταγμα. Μόνο με αυτούς θα κατεβώ. Δεν θα κατεβώ όμως με 100 – 150 ηθοποιούς. Να διαμαρτυρηθούμε για ποιο λόγο; Για την οικονομική κατάσταση της χώρας;», λέει χαρακτηριστικά.\nΚαι συνεχίζει: «Δεν είμαι αγανακτισμένος. Δεν υπάρχουν δουλειές. Τι μπορώ να περιμένω εγώ αυτή τη στιγμή από το κράτος σαν ηθοποιός; Να μου φτιάξει θέατρο ή να μου βρει δουλειά; Είναι τραγική η κατάσταση». Και γι’ αυτό πιστεύει ότι πρέπει να υπάρχει αλληλοβοήθεια και «να μη τρώγονται τα κόμματα χωρίς να μπορούν να βρουν λύση. Να κοιτάξουν επιτέλους το συμφέρον του ελληνικού λαού»\nΑναρτήθηκε από aperigraftos Print PDF στις 13:46


Καυστική ανακοίνωση Ανόρθωσης για τον τελικό του κυπέλλου - larnakasports.com\nΤο σημαντικό με Λόρια κόντρα στην Ραπίντ!\nΒΟΛΕΪ 20:42 20/05/2021\nΗ Ανόρθωση με επιστολής της στην ΚΟΠΕ είναι έντονη για την διακοπή του τελικού Κυπέλλου βόλει γυναικών.\nΘέμα: Διακοπή Κυπέλλου ΟΠΑΠ Α’ Κατηγορίας Γυναικών 2020/21\nΘέλουμε να καταγγείλουμε δημόσια τους κάκιστους χειρισμούς, την ανευθυνότητα, την προχειρότητα ή/και πιθανή ανικανότητα αξιωματούχων της Ομοσπονδίας που χειρίζονταν το θέμα αυτό και που είχαν σαν αποτέλεσμα, μετά από αλλοπρόσαλλες αποφάσεις, την τελική ακύρωση της πιο πάνω διοργάνωσης Κυπέλλου, την στιγμή που (από τις 24/4) απέμειναν μόνο ΔΥΟ αγώνες για να συμπληρωθεί η διοργάνωση, ένας ημιτελικός και ο τελικός.\n1. Η επίσημη δικαιολογία για διακοπή ήταν ότι…\n“η Διεθνής Ομοσπονδία Πετοσφαίρισης (FIVB) δεν έχει ανταποκριθεί στο αίτημα της Κ.Ο.ΠΕ. για παράταση της αγωνιστικής περιόδου μέχρι 14 Μαΐου 2021”.\nΠρωτάκουστο – μία διεθνής Ομοσπονδία να μην απαντά για 10 περίπου μέρες σε Ομοσπονδία μέλος της σε ένα τόσο σημαντικό κει επείγων θέμα.\nΑπαράδεκτο – μία οργανωμένη Ομοσπονδία σαν την δική μας να μην καταφέρει για 10 μέρες να πάρει μία απάντηση, έστω και αρνητική, από τη Διεθνή Ομοσπονδία της οποία είναι ενεργό μέλος για δεκαετίες.\nΠοιες πόρτες κτύπησε η Ομοσπονδία μας για ένα τόσο σημαντικό θέμα, τί επαφές έκανε ο Πρόεδρος μας? Που είναι οι διεθνείς σχέσεις που έπρεπε να είχαν δημιουργηθεί τόσα χρόνια με τα ταξίδια σε συνέδρια που συμμετέχετε ή με την ανάληψη από την χώρα μας τόσων διεθνών διοργανώσεων?\nΜας αγνόησαν παντελώς. Και εμείς το επιτρέψαμε!\nΗ ίσως δεν έπραξαν τα άτομα που είχαν την ευθύνη του θέματος, αυτό που έπρεπε να κάνουν για ένα τόσο σημαντικό θέμα? Μας είπαν ότι στείλανε υπενθύμιση.\nΜπράβο , έτσι έπρεπε. Και μετά; Το αφήσαμε εκεί, και ότι γίνει. Θαύμα!\nΗ καθημερινή μας πληροφόρηση από την Ομοσπονδία – ότι η FIVB δεν απαντούσε τηλέφωνα λόγω Covid, είναι πράγματι γελοία. Η FIVB είναι μία μεγάλη διεθνής Ομοσπονδία με μεγάλο αριθμό αξιωματούχων που εργάζονται συνεχώς για τις διεθνείς διοργανώσεις που τώρα γίνονται ή πρόκειται να γίνουν. Σίγουρα δεν το έκλεισαν το κατάστημα!\nΟ Πρόεδρος της Ομοσπονδίας μετά από τόσα χρόνια σ’ αυτή την θέση δεν έχει δημιουργήσει καλές σχέσεις με κανέναν εκεί στην FIVB με τον οποίο να μπορούσε να επικοινωνήσει στο τηλέφωνο ή με προσωπικό ηλεκτρονικό μήνυμα όταν είδε ότι περνούσαν οι μέρες και τα πράγματα έφταναν στο απροχώρητο? Στη σύσκεψη που είχαμε στις 7 Μαΐου μας ανάφερε ότι απάντηση θα ερχόταν την Δευτέρα/Τρίτη. Το έλεγε με τόση σιγουριά που θεωρήσαμε ότι – Πρόεδρος είναι, κάτι θα ξέρει, κάτι θα έκανε και το λέει αυτό, αλλά δυστυχώς τίποτα. Ολιγωρία ή, χειρότερα, αδιαφορία;\n2. Και το τεράστιο λάθος.\nΓιατί ζητήσαμε την δεύτερη παράταση της αγωνιστικής μας περιόδου μέχρι 8 Μαΐου (την ώρα που ξέραμε πόσο πιεσμένο ήταν όλο το πρόγραμμα λόγω των κρουσμάτων και του Πρωτοκόλλου, χωρίς να αφήνεται κανένα περιθώριο άλλου θετικού κρούσματος σε οποιαδήποτε Ομάδα). Γιατί δεν ζητήσαμε μέχρι 15 Μαΐου ή και 30 Μαΐου ώστε να είμαστε προετοιμασμένοι για κάθε έκτακτη περίπτωση.\nΚάτι που λογικά θα μας παραχωρείτο καθώς καμία από τις πετοσφαιρίστριες των Ομάδων που αγωνίζονταν στην διοργάνωση είναι διεθνής με μελλοντικές υποχρεώσεις με την χώρα της.\n3. Τελειώνοντας, – το μεγάλο, και αναπάντητο ακόμα, ερώτημα!\nΕνώ η ανακοίνωση της Ομοσπονδίας στις 4 Μαΐου ξεκάθαρα ανέφερε (αφού πληροφορούσε ότι η ΚΟΠΕ είχε ήδη αποταθεί στην FIVB ζητώντας εκ νέου παράταση) ότι\n“Σε περίπτωση που δεν μας παραχωρηθεί περεταίρω παράταση, ο επαναληπτικός ημιτελικός ΑΠΟΛΛΩΝ-ΑΕΛ θα διεξαχθεί την Παρασκευή 7 Μαΐου και ο Τελικός την επόμενη 8 Μαΐου”,\nΓΙΑΤΙ με ηλεκτρονικό μήνυμα του Γενικού Διευθυντή στις 6 Μαΐου πληροφορηθήκαμε ότι ο ημιτελικός αγώνας αναβάλλεται?\nΗ ανακοίνωση σας στις 4 Μαΐου ήταν ξεκάθαρη. Τότε με ποια δικαιολογία, με ποιου την απόφαση (σίγουρα όχι του Διοικητικού Συμβουλίου της Ομοσπονδίας που δεν είχε συνέλθει σε Συνεδρία) αλλάχτηκε η προηγούμενη δημοσιευθείσα απόφαση της Ομοσπονδίας και λάβαμε μήνυμα αναβολής σε τρεις γραμμές χωρίς δικαιολογία?\nΠως πάρθηκε μία τέτοια ακραία απόφαση χωρίς να έχει ληφθεί η θετική απάντηση της FIVB για επέκταση – που ήταν τελικά (η απόφαση αυτή) η ταφόπλακα της διοργάνωσης. Ποιος πήρε την απόφαση? Ο Γενικός Διευθυντής, ο Πρόεδρος της Επιτροπής Πρωταθλημάτων, ο Πρόεδρος της Ομοσπονδίας? Θα πρέπει να μάθουμε.\n4. Είμαστε η μόνη Ομοσπονδία ομαδικών αθλημάτων που δεν κατάφερε να ολοκληρώσει έναν από τους θεσμούς αυτής της χρονιάς.\nΝιώθουμε την ανάγκη να καταγγείλουμε όλα αυτά διότι επιτέλους πρέπει να μάθουμε να εργαζόμαστε σωστά και να είμαστε πιο προσεκτικοί στις πράξεις μας σε τόσο σημαντικά θέματα.\nΕπί 15-20 μέρες 36-40 πετοσφαιρίστριες προπονούνταν συνέχεια (κάποιες κάτω από άσχημες συνθήκες), με ελπίδα να κατακτήσουν το Κύπελλο. Οι τρεις Ομάδες υπέστησαν επιπρόσθετα έξοδα. Και προς τι? Για να τους στερηθεί το όνειρο του Κυπέλλου από λανθασμένες ενέργειες ή αποφάσεις ορισμένων.\nΣίγουρα δεν έχουμε δικαίωμα εμείς σαν Ομάδα να λέμε ότι το Κύπελλο θα ήταν δικό μας. Εμείς όμως ίσως νιώθουμε πιο έντονα, καθώς είμαστε η Ομάδα που προκρίθηκε ήδη στον Τελικό και οι ενέργειες ορισμένων ατόμων της Ομοσπονδίας (ή οι μη ενέργειες) όπως καταγγέλλουμε πιο πάνω, στέρησαν το δικαίωμα από τις πετοσφαιρίστριες μας να αγωνιστούν, τουλάχιστο, σε ένα ξεχωριστό για αυτές αγώνα, όχι για να κερδίσουν απλά ένα μετάλλιο/ένα κύπελλο, αλλά να αγωνιστούν για κάτι το ιδιαίτερο και να προσπαθήσουν να κερδίσουν τον αγώνα αυτό για κάποιον ξεχωριστό άνθρωπο που πρόσφατα έχασαν.\nΘα αναμένουμε την διερεύνηση του θέματος από το Διοικητικό Συμβούλιο της Κ.Ο.ΠΕ. και την απόδοση ευθυνών εκεί που πραγματικά υπάρχουν και εμείς θα επανέλθουμε, ανάλογα με το αποτέλεσμα.\nΠετοσφαιρική Ομάδα Γυναικών\nBeach Volley: Αναβάλλεται το τουρνουά Εφήβων – Νεανίδων το Σαββατοκύριακο\nΞεκίνησαν οι εγγραφές στην ακαδημία πετόσφαιρας της Νέας Σαλαμίνας\nΑνακοίνωσε Ουκρανή πασαδόρο!\nΈφερε Κύπρο τον Πέπιτς η Ανόρθωση!\nΑποχαιρετά με ένα μεγάλο Ευχαριστώ...\nΝέα συνεργασία για την πετοσφαιρική Ανόρθωση! (φώτο)\nΑνακοίνωσε Ισπανό πασαδόρο!\nΣυνεχίζει ο Καρπαθάκης\nBeach Volley: Αναβάλλεται το τουρνουά Εφήβων…\nΞεκίνησαν οι εγγραφές στην ακαδημία πετόσφαιρας…\nΗ σύμπτωση του Κωνσταντίνου Ηλία με Απόλλωνα! 17:23 01/08/2021\nΕξέλιξη με πρώην Ανορθωσιάτη! 16:58 01/08/2021


Μήπως έχεις μείνει «σαρκικός»; | Χριστιανική ιστοσελίδα\nΜήπως έχεις μείνει «σαρκικός»;\n«επειδή έτι σαρκικοί είσθε. Διότι ενώ είναι μεταξύ σας φθόνος και έρις και διχόνοιαι, δεν είσθε σαρκικοί και περιπατείτε κατά άνθρωπον; Διότι όταν λέγη τις, Εγώ μεν είμαι του Παύλου, άλλος δε, Εγώ του Απολλώ· δεν είσθε σαρκικοί;» (1 Κορινθίους 3:3-4)\n«διότι οι ζώντες κατά την σάρκα τα της σαρκός φρονούσιν, οι δε κατά το πνεύμα τα του πνεύματος. Επειδή το φρόνημα της σαρκός είναι θάνατος, το δε φρόνημα του πνεύματος ζωή και ειρήνη· διότι το φρόνημα της σαρκός είναι έχθρα εις τον Θεόν· επειδή εις τον νόμον του Θεού δεν υποτάσσεται· αλλ’ ουδέ δύναται· όσοι δε είναι της σαρκός δεν δύνανται να αρέσωσιν εις τον Θεόν. Σεις όμως δεν είσθε της σαρκός, αλλά του πνεύματος, εάν το Πνεύμα του Θεού κατοική εν υμίν. Αλλ’ εάν τις δεν έχη το Πνεύμα του Χριστού, ούτος δεν είναι αυτού. Εάν δε ο Χριστός ήναι εν υμίν, το μεν σώμα είναι νεκρόν διά την αμαρτίαν, το δε πνεύμα ζωή διά την δικαιοσύνην. Εάν δε κατοική εν υμίν το Πνεύμα του αναστήσαντος τον Ιησούν εκ νεκρών, ο αναστήσας τον Χριστόν εκ νεκρών θέλει ζωοποιήσει και τα θνητά σώματα υμών διά του Πνεύματος αυτού του κατοικούντος εν υμίν. Άρα λοιπόν, αδελφοί, είμεθα χρεώσται ουχί εις την σάρκα, ώστε να ζώμεν κατά σάρκα·» (Ρωμαίους 8:5-12)\nΥπάρχουν δυο καθορισμένες, ξεχωρισμένες απόλυτα περιοχές. Είναι δυο καλά οριοθετημένα στρατόπεδα. Η περιοχή της «σάρκας» και ο κόσμος του Πνεύματος του Θεού. 1)Επειδή η ζωή του Χριστού, η πνευματική ζωή έρχεται πάντα δεύτερη, γιατί προηγείται η ζωή της αμαρτίας. 2)Επειδή και μετά την αναγέννησή του (1 Πέτρου 1:23, Ιωάννη 1:13,3:3-8, 1 Ιωάννη 4:7, 5:1,18) ο άνθρωπος συνεχίζει να ζει εδώ κάτω στη γη που είναι ο κόσμος της αμαρτίας και του θανάτου. 3)Επειδή ο παλαιός άνθρωπος(Ρωμαίους 6:6), ο φυσικός όπως αναφέρεται στο Λόγο του Θεού(1 Κορινθίους 2:14), καταργείται σταδιακά, όπως σταδιακά κερδίζει έδαφος στην ψυχή μας δια του Αγίου Πνεύματος του Θεού ο νέος άνθρωπος(Εφεσίους 4:24, Κολοσσαείς 3:10). 4)Επειδή η λυτρωμένη ζωή, η ζωή του Πνεύματος απευθύνεται σε ανθρώπους με μακροχρόνια και σκληρή θητεία στην αμαρτία, κάτω από την εξουσία της «σάρκας»(Ρωμαίους 7:14-24, 6:18,22) και έχουν δημιουργηθεί μέσα μας ροπές, συμφύσεις που τραβούν την ψυχή μακριά από την περιοχή της αγάπης του Θεού, για όλα αυτά είναι ανάγκη να ξεκαθαρίσουμε όσο γίνεται πιο νωρίς και να συνειδητοποιήσουμε αυτόν τον πολύ σημαντικό διαχωρισμό, που οι προεκτάσεις του είναι πολύ βαθιές και οι συνέπειές του αιώνιες. Δεν υπάρχει, δεν μπορεί να υπάρξει κανένα κοινό σημείο ανάμεσα στις δυο αυτές περιοχές. Υπάρχει περπάτημα «κατά την σάρκα»(Ρωμαίους 8:5,13) και «περπάτημα κατά το Πνεύμα»(Γαλάτας 5:16,Ρωμαίους 8:14). Καμία συγγένεια, κανένα σημείο επαφής. Δυο αντίποδες για τους οποίους ο Λόγος του Θεού σχολιάζει συμπληρωματικά «ταύτα αντίκεινται προς άλληλα» (Γαλάτας 5:17). Όλα όσα περιέχει το στρατόπεδο της σάρκας είναι όχι μόνο ξένα προς το Πνεύμα του Θεού, αλλά και εχθρικά. «Η σαρξ επιθυμεί εναντία του Πνεύματος». Γίνεται εύκολα κατανοητό πως επιλέγοντας ο άνθρωπος υλικό και περιεχόμενο της ζωής του από τον κόσμο της σάρκας και των επιθυμιών γίνεται αυτόματα εχθρός του Θεού(Ιάκωβος 4:4) και πολέμιος της αγάπης Του. Μερικοί επαναστατούν με την αλήθεια αυτή. Για να πολεμήσεις το Θεό δεν χρειάζεται παρά να συμφωνήσεις και να συμμορφωθείς με το «περπάτημα κατά την σάρκα». Κάποιοι, κάποτε θα μεταχειριστούν τα εργαλεία της σάρκας για τη δόξα του Θεού, έτσι τουλάχιστον θα νομίζουν. Είναι φανερό. Πολεμάς το Θεό, εναντιώνεσαι στα σχέδιά Του, όταν προκρίνεις τις προσφορές της σάρκας για τον εαυτό σου. Κάποιος πολύ όμορφα σχολίαζε «μπορείς να πολεμήσεις το Θεό υπηρετώντας Τον, όχι όπως Εκείνος υπαγορεύει, αλλά όπως νομίζεις ή θέλεις εσύ». Πολύ αληθινό πράγματι. Ουδέτερη θέση, ή θέση αδιαφορίας και προς τη μια και προς την άλλη κατεύθυνση, αν και βολική, εν τούτοις δεν υπάρχει. Θα συνέφερε πολλούς που θέλουν να ασχοληθούν απερίσπαστοι με την επιστήμη τους, την πολιτική, το αντικείμενο της αγάπης τους να υπήρχε μια τέτοια ουδέτερη και αδιάφορη κατάσταση ώστε να μην τους βαραίνει η κατηγορία του εχθρού του Θεού. Όμως αυτός που αγαπάει το σύστημα που λέγεται «κόσμος», αυτός που έταξε τη ζωή του να υπηρετεί την «σάρκα», τον εαυτό του, είναι εχθρός του Θεού με τα λόγια και με τα έργα και με τις επιλογές του. Και όπως είναι φυσικό αποκλείεται το πάντρεμα. Δυο διαφορετικές και απομακρυσμένες περιοχές, δυο διαφορετικοί κύριοι(Ματθαίος 6:24). Αποκλείεται να καταφέρεις να χρησιμοποιείς υλικό κι από τις δυο περιοχές, αποκλείεται να καταφέρεις να ταιριάξεις και τους δυο κυρίους μέσα στην ψυχή σου. Ή θα ανήκεις στο Πνεύμα ή θα είσαι υπόδουλος στη «σάρκα». Και η διάθεση μόνο να προσπαθείς να τα παντρέψεις, να πετύχεις να κερδίσεις το ένα χωρίς να χάσεις το άλλο, φανερώνει ότι έμεινες ακόμα «σαρκικός», προκρίνεις το «περπάτημα κατά την σάρκα», είσαι ακόμα στον θάνατο!


Ποτέ μην επιτίθεσαι στο δρόμο σε μαυροζωνά μαχητή ΜΜΑ ! (ΦΩΤΟ)\non 04 Νοεμβρίου 2015 . Posted in Ulife\nΟ μαυροζωνάς μαχητής ΜΜΑ Daniel Wanderley δέχτηκε επίθεση στο δρόμο από τον γείτονά του .\nΤέσσερις τύποι ζήτησαν να παίξουν με την Miesha Tate ! Δείτε το αποτέλεσμα ! (ΒΙΝΤΕΟ)\non 03 Νοεμβρίου 2015 . Posted in Ulife\nΤέσσερα νεαρά αγόρια εμφανώς αποφάσισαν να πάνε να συναντήσουν στη σχολή την Miesha Tate και να δοκιμαστούνε μαζί της μέσα στο κλουβί .\nΦλωριάν Μάρκου : ‘’Από την φυλακή , ξανά στο ρινγκ !’’\non 31 Οκτωβρίου 2015 . Posted in Ulife\nΟ Φλωριάν Μάρκου μιλώντας στο gazzetta.gr και τον Παναγιώτη Δελατάριοφ αποκάλυψε όλα όσα έγιναν από τις μεγάλες επιτυχίες στο Kickboxing, την φυλακή και τώρα ξανά στον δρόμο της ελευθερίας .\nΔύο χρόνια φυλακή για τον Badr Hari !\non 30 Οκτωβρίου 2015 . Posted in Ulife\nΌπως αναμένονταν η ποινή για τον Badr Hari θα ήταν σχετικά βαριά μετά την απόφαση του επιχειρηματία Koen Everink να το πάει δικαστικά μέχρι τέλους .\nΟ Badr Hari χαστουκίζει ρεσεψιονίστ σε ξενοδοχείο ; Δείτε το βίντεο !\nΔείτε παρακάτω ένα βίντεο που αναρτήθηκε πριν λίγες ώρες στο διαδίκτυο και υποτίθεται πως δείχνει τον Badr Hari να χαστουκίζει ρεσεψιονίστ στην Casablanca .\nΈφυγε ξαφνικά από τη ζωή ο δημοσιογράφος Κώστας Λούσης !\non 29 Οκτωβρίου 2015 . Posted in Ulife\nΈνας από τους πιο σεβαστούς και αξιόλογους δημοσιογράφους που έγραψε με την αρθογραφία του και την δραστηριότητά του στον χώρο της δημοσιογραφίας των μαχητικών αθλημάτων και πολεμικών τεχνών μεγάλη και σημαντική ιστορία δεν είναι πια κοντά μας .\nΠεθαίνει από το αλκοόλ ο άλλοτε κορυφαίος Τούρκος πυγμάχος Sinan Samil Sam !\nΟ άλλοτε κορυφαίος Τούρκος επαγγελματίας πυγμάχος Sinan Samil Sam περνά πολύ δύσκολες στιγμές νοσηλευόμενος σε ιδιωτική κλινική της Κωνσταντινούπολης .\nAntonio Rodrigo Nogueira : ‘’Είμαι σπασμένος παντού ! Έκανα 22 εγχειρήσεις, έχω 16 βίδες στο χέρι !’’\non 28 Οκτωβρίου 2015 . Posted in Ulife\nΣε φοβερές αποκαλύψεις σχετικά με την κατάσταση της υγείας του προέβη ο 'Big Nog' μιλώντας στο Sherdog .\nΣτη φυλακή για ξυλοδαρμό πασίγνωστος μαχητής του UFC και του Bellator !\non 23 Οκτωβρίου 2015 . Posted in Ulife\nΣτην φυλακή με εγγύηση 120 χιλιάδες δολλάρια οδήγηθηκε πασίγνωστος αθλητής που έπαιζε σε κορυφαίες διοργανώσεις όπως αυτές του UFC και το Bellator .\nO Conor McGregor δωρίζει 50.000 δολλάρια στους άστεγους !\non 17 Οκτωβρίου 2015 . Posted in Ulife\nΟ Ιρλανδός σταρ του MMA Conor McGregor διατυμπανίζει παντού το γεγονός πως είναι πλέον πλούσιος μέσα από τους αγώνες του στο UFC .\nΟ αθλητής που ‘τα έκανε’ στο κλουβί μιλά : ‘’Ένιωσα ντροπή αλλά το αποδέχτηκα!’’\non 16 Οκτωβρίου 2015 . Posted in Ulife\nΟ αθλητής που συζητήθηκε όσο κανείς το τελευταίο διάστημα για το γεγονός πως έκανε την ανάγκη του μέσα στο κλουβί την ώρα του αγώνα (δείτε εδώ), μιλά πρώτη φορά για το περιστατικό σε ραδιοφωνική εκπομπή .\n''Λεκτικός'' : Το ντοκυμαντέρ για τη ζωή του !\non 14 Οκτωβρίου 2015 . Posted in Ulife\nΔείτε το ντοκυμαντέρ που ετοίμασε πριν χρόνια το BBC για τον ''Λεκτικό'' που άφησε ένα δικό του μοναδικό στίγμα στον ελληνικό χώρο ανεξίτηλο μέσα από τους αγώνες του, την μουσική του και την ζωή του .\nΔείτε με ποιόν μαχητή του UFC είναι ζευγάρι η Ronda Rousey !\non 13 Οκτωβρίου 2015 . Posted in Ulife\nΗμέρα των αποκαλύψεων σήμερα για την Ronda Rousey που παραδέχτηκε τις φήμες που αφορούσαn την προσωπική της ζωή και τη σχέση της .


All about the ingredients - GLOW.GR\nΤα αντιγηραντικά συστατικά των καλλυντικών που κάνουν θαύματα στην επιδερμίδα, πώς λειτουργούν και τι να προσέξετε κατά την εφαρμογή τους.\nΤι είναι: Το υαλουρονικό οξύ είναι ένα ελαστικό και κολλώδες πολυμερές, ένα μόριο που αποτελεί κύριο δομικό συστατικό του ανθρώπινου οργανισμού και υπάρχει κυρίως στο δέρμα, στα μάτια, αλλά και σε άλλους ιστούς του σώματος, όπως στις αρθρώσεις.\nΠώς δουλεύει: Ας ξεκινήσουμε από τη θαυμαστή του ιδιότητα να κρατά έως και 1000 φορές το βάρος του σε νερό! Λειτουργεί ως δομικό υλικό των ιστών, γι’ αυτό και η απώλειά του έχει ως αποτέλεσμα τη λέπτυνση και αφυδάτωση της επιδερμίδας, τη δημιουργία ρυτίδων και τη χαλάρωση. Η δράση του; Ενυδατώνει και γεμίζει τις ρυτίδες, ενεργοποιεί τον κυτταρικό μεταβολισμό κι ευνοεί τη σύνθεση κολλαγόνου, αποκαθιστώντας τη σφριγηλότητα και τη νεανική όψη. Επίσης, προστατεύει τους μύες και τις αρθρώσεις.\nExtra tip: Το υαλουρονικό οξύ είναι ο φυσικός ενυδατωτής του δέρματος, καθώς συγκρατεί το νερό στα κύτταρα. Εάν θέλετε δράση σε βάθος, αναζητήστε ένα προϊόν όπου το υαλουρονικό οξύ έχει χαμηλό μοριακό βάρος, ώστε να μπορεί να εισχωρεί στις βαθύτερες στιβάδες.\nΤι είναι: Τα πεπτίδια είναι μικρά τμήματα των πρωτεϊνών τα οποία σχηματίζονται από ενώσεις αμινοξέων και αποτελούν δομικές ουσίες του οργανισμού και βασικά συστατικά των κυττάρων και των μυών.\nΠώς λειτουργούν: Τα τελευταία χρόνια διαπιστώθηκε ότι τα πεπτίδια μπορούν να μεταφέρουν μηνύματα μεταξύ των κυττάρων, να λειτουργούν, δηλαδή, ως «αγγελιαφόροι», μεταφέροντας εντολές από την επιφάνεια της επιδερμίδας προς τα βαθύτερα κύτταρά της. Για παράδειγμα, το πενταπεπτίδιο KTTKS (πρωτεΐνη με 5 αμινοξέα που εμπλέκεται στη διαδικασία παραγωγής του κολλαγόνου) στέλνει το μήνυμα για την παραγωγή κολλαγόνου. Επίσης, άλλα πεπτίδια ενισχύουν την κυτταρική ανανέωση, ενώ άλλα έχουν αντιφλεγμονώδη δράση.\nExtra info: Τα πεπτίδια χρησιμοποιούνται ευρέως στη δερματολογία και την κοσμητολογία και είναι πολύ καλά ανεκτά από το δέρμα. Όσον αφορά στα συνθετικά πεπτίδια, προτιμάται η δράση τους να είναι βιομιμητική. Τέλος, να πούμε ότι ενδείκνυνται για τις ηλικίες 40+, αλλά και νωρίτερα, ανάλογα με τις ανάγκες κάθε επιδερμίδας. Αναζητήστε στις συνθέσεις των καλλυντικών διάφορες μορφές τους, όπως πεπτίδια χαλκού και Pal-KTTKS (το πενταπεπτίδιο KTTS συνδυασμένο με το μεταφορέα παλμιτικού οξέος).\nΤι είναι: Η ρετινόλη είναι μια μορφή της βιταμίνης Α, που ανήκει στην οικογένεια των ρετινοειδών, όπως και το ρετινοϊκό οξύ. Σύμφωνα με τους ειδικούς, πρόκειται για το πιο αποτελεσματικό αντιγηραντικό συστατικό.\nΠώς λειτουργεί: Είναι, μεταξύ άλλων, απαραίτητη για την ομαλή διαίρεση των κυττάρων της βασικής στιβάδας της επιδερμίδας (κυτταρική ανανέωση), αναστέλλει τη δράση ενζύμων που καταστρέφουν τις ίνες κολλαγόνου, προστατεύει την επιδερμίδα εξουδετερώντας τις ελεύθερες ρίζες κι έχει ισχυρή αποχρωματιστική δράση.\nΤι να προσέξετε: Τα ρετινοειδή αλλοιώνονται στο φως της ημέρας και χάνουν την αποτελεσματικότητά τους. Γι’ αυτό επιλέγετε αποκλειστικά αδιαφανείς συσκευασίες που προστατεύουν το περιεχόμενό τους από το φως και τον αέρα. Αν έχετε ευαίσθητη επιδερμίδα, ξεκινήστε την εφαρμογή του προϊόντος σταδιακά ή αναζητήστε μια σύνθεση ειδικά σχεδιασμένη για ευαίσθητες επιδερμίδες.\nExtra info: 0,3% είναι το ιδανικό ποσοστό περιεκτικότητας της ρετινόλης στη σύνθεση ενός προϊόντος.\nΤι είναι: Η βιταμίνη C, γνωστή και ως ασκορβικό οξύ, είναι μια υδατοδιαλυτή βιταμίνη με αντιοξειδωτικές ιδιότητες, που βρίσκουμε σε όλα τα φρούτα, κυρίως τα εσπεριδοειδή. Τη συναντάμε συχνά στα καλλυντικά σε συνθετική μορφή.\nΠώς λειτουργεί: Συμβάλλει στην παραγωγή του κολλαγόνου, ώστε να διατηρείται το δέρμα σφριγηλό. Αποτρέπει τη δημιουργία πανάδων, απομακρύνει τα νεκρά κύτταρα και αποκαλύπτει τη φωτεινότητα της επιδερμίδας, τελειοποιώντας την υφή και την όψη της.\nΤι να προσέξετε: Αν το δέρμα σας είναι θαμπό, χρησιμοποιήστε οπωσδήποτε ένα προϊόν με βιταμίνη C για να επαναφέρετε τη χαμένη λάμψη. Όπως και η ρετινόλη, είναι ευαίσθητη στο φως και τον αέρα, οπότε προτιμήστε αεροστεγείς, σκούρες συσκευασίες.\nExtra tip: Για άμεσα, εντυπωσιακά αποτελέσματα συνδυάστε την με το γλυκολικό οξύ και τους απολεπιστικούς κόκκους. Η απολέπιση απομακρύνει τα νεκρά κύτταρα κι έτσι η βιταμίνη C εισχωρεί πιο εύκολα και σε μεγαλύτερο βάθος.\nΤι είναι: Τα σάκχαρα είναι μία από τις βασικές ομάδες βιομορίων. Αποτελούν το μεγαλύτερο μέρος των οργανικών ουσιών στη Γη, ενώ είναι η πλέον σημαντική πηγή ενέργειας για τους ζωντανούς οργανισμούς. Στην κοσμητολογία, διάσημες είναι οι γλυκάνες, σύνθετα σάκχαρα που μιμούνται τη δράση των μορίων που ανανεώνουν την επιδερμίδα, καθώς και η ραμνόζη, που έχει φυσική αντιφλεγμονώδη δράση και καθυστερεί τη διαδικασία της γήρανσης.\nΠώς λειτουργούν: Έχουν ενυδατική, αντιφλεγμονώδη και καταπραϋντική δράση, ενώ πρόσφατες έρευνες απέδειξαν ότι κάποια από αυτά, όπως οι γλυκάνες, λειτουργούν όπως τα πεπτίδια, δηλαδή μεταφέρουν μηνύματα στις βαθύτερες στιβάδες της επιδερμίδας για την παραγωγή κολλαγόνου κι ελαστίνης.\nExtra Info: Υπάρχουν πολλές και διαφορετικές γλυκάνες -η επιστήμη που ασχολείται με αυτές και τη δράση τους ονομάζεται γλυκοβιολογία. Η ραμνόζη είναι ένα εξαιρετικό αντιγηραντικό συστατικό -κάποιοι δερματολόγοι τη συγκρίνουν με τη ρετινόλη, αν και η δράση της είναι πιο ήπια-, καθώς ενισχύει την παραγωγή κολλαγόνου κι ελαστίνης για την απόκτηση μιας πιο νεανικής επιδερμίδας.\nΤΖΙΝΓΚΟ ΜΠΙΛΟΜΠΑ (GINGKO BILOBA)\nΤι είναι: To Τζίνγκο Μπιλόμπα είναι ένα βότανο με υψηλή περιεκτικότητα σε φλαβονοειδή, τερπενοειδή και αμινοξέα. Βοηθάει σημαντικά τις εγκεφαλικές λειτουργίες, αυξάνει τη μικροκυκλοφορία, προστατεύοντας τα αγγεία από τη δημιουργία θρόμβων και δρα ως τονωτικό. Στα καλλυντικά, χρησιμοποιείται το εκχύλισμά του σε καταπραϋντικές και αντιγηραντικές συνθέσεις.\nΠώς λειτουργεί: Ενεργοποιεί και τονώνει την κυκλοφορία του αίματος, συμβάλλοντας στη σύσφιξη της επιδερμίδας. Μία από τις δράσεις του είναι ως αποσυμφορητικό για τις σακούλες κάτω από τα μάτια, ενώ καταπολεμά και τους μαύρους κύκλους. Επίσης, ενδείκνυται για δερματικούς ερεθισμούς και ξηρό δέρμα. Την αντιγηραντική του δράση την οφείλει στα ισχυρά αντιοξειδωτικά και αντιφλεγμονώδη στοιχεία που περιέχει.\nΤι είναι: Αλλιώς γνωστά και ως άλφα υδροξέα (AHA) και βήτα υδροξυοξέα (BHA), είναι συστατικά που βρίσκουμε στη φύση κι έχουν ευεργετικές ιδιότητες για το δέρμα, καθώς διαθέτουν ισχυρή απολεπιστική και αντιοξειδωτική δράση. Από τα πρώτα, τα σημαντικότερα είναι το γλυκολικό οξύ (σακχαροκάλαμο), το γαλακτικό (ξινόγαλο), το μηλικό οξύ (μήλα) και το κιτρικό οξύ (εσπεριδοειδή). Από τα β-υδροξυοξέα, το πιο γνωστό είναι το σαλικυλικό οξύ, που ενδείκνυται για τις λιπαρές και ακμεϊκές επιδερμίδες.\nΠώς λειτουργούν: Μαλακώνουν την κεράτινη στιβάδα και συμβάλλουν στη διάσπαση και απομάκρυνση των νεκρών κυττάρων. Παράλληλα, διεγείρουν τους ινοβλάστες, με αποτέλεσμα να παράγουν περισσότερο κολλαγόνο κι ελαστίνη. Τέλος, λόγω της απολέπισης, η επιδερμίδα απορροφά καλύτερα τα ενεργά συστατικά των καλλυντικών που εφαρμόζονται.\nExtra info: Το πιο αποτελεσματικό είναι το γλυκολικό οξύ, επειδή διαθέτει μικρό μοριακό βάρος. Σημειώστε, ότι τα οξέα φρούτων, μέσω της απολέπισης, επιτυγχάνουν μείωση των λεπτών ρυτίδων και των χρωματικών κηλίδων, αλλά δεν μπορούν να αντιμετωπίσουν τις βαθιές ρυτίδες.\nΤι είναι: Tα προβιοτικά είναι φυσικά, «καλά» βακτήρια που ζουν στο έντερο και διαδραματίζουν σημαντικό ρόλο στη συνολική ευεξία του οργανισμού, καθώς βοηθούν στην πέψη κι ενισχύουν το ανοσοποιητικό σύστημα, καταπολεμώντας τις φλεγμονές κι εξουδετερώνοντας τις τοξίνες.\nΠώς λειτουργούν: Από τις πιο πρόσφατες ανακαλύψεις της βιομηχανίας της ομορφιάς στη δερματολογία, τα προβιοτικά και πιο συγκεκριμένα, κάποια βακτήρια και παράγωγα προβιοτικών, όπως το Bifidus, χρησιμοποιούνται σε καλλυντικά για την απόκτηση μιας πιο υγιούς και νεανικής επιδερμίδας. Ανάλογα με το βακτήριο, τον συνδυασμό των συστατικών και την τεχνολογία που θα χρησιμοποιηθεί, τα προβιοτικά έχουν, μεταξύ άλλων, αντιφλεγμονώδη δράση, καθυστερούν τη μείωση του κολλαγόνου και καταπολεμούν την ερυθρότητα, την ακμή και την ξηρή και αφυδατωμένη επιδερμίδα.\nΤι είναι: Γνωστή και ως α-τοκοφερόλη, η βιταμίνη Ε είναι ένα ισχυρό λιποδιαλυτό αντιοξειδωτικό, που καταπολεμά τη βλαβερή δράση των ελεύθερων ριζών.\nΠώς λειτουργεί: Αναστέλλοντας τη δράση των ελεύθερων ριζών, που προκαλούν τις ρυτίδες και τη γήρανση, συμβάλλει στη διατήρηση της νεότητας της επιδερμίδας. Εισχωρεί βαθιά και θρέφει το δέρμα, ενώ ευνοεί την παραγωγή κολλαγόνου κι ελαστίνης, προστατεύοντάς το από την ξηρότητα. Τέλος, κατά τους καλοκαιρινούς μήνες, ενισχύει την άμυνα της επιδερμίδας ενάντια στις ακτίνες UV.\nExtra info: Αναζητήστε καλλυντικές συνθέσεις που τη συνδυάζουν με άλλα αντιοξειδωτικά, όπως βιταμίνη C και συνένζυμο Q10, για ακόμη πιο ισχυρή δράση.


5 λέξεις και φράσεις που οι υποδειγματικοί ηγέτες δεν χρησιμοποιούν ποτέ! - ERGON blog\nΤο να είσαι υποδειγματικός ηγέτης κατά κύριο λόγο καθορίζεται από τις πράξεις σου. Ωστόσο αυτά που λες ή δεν λες παίζουν εξίσου σημαντικό ρόλο!\nΟι λέξεις που χρησιμοποιούμε όλοι, και πόσο μάλλον οι άνθρωποι που θεωρούνται ηγέτες μπορούν να επηρεάσουν και την εικόνα τους αλλά και την επίδρασή τους σε άλλους ανθρώπους. Έτσι σύμφωνα με το άρθρο του Jeff Haden στο inc.com, 5 είναι οι λέξεις και φράσεις που οι μεγάλοι ηγέτες ΔΕΝ θα έπρεπε να χρησιμοποιούν.\nΤο «μόνο» συνήθως χρησιμοποιείται για να ελαχιστοποιήσει τη σημασία ή τον χρόνο των καθημερινών καθηκόντων. Για παράδειγμα λέμε: έχω μόνο να απαντήσω σε μερικά emails και μετά θα είμαι διαθέσιμος. Αντίστοιχα χρησιμοποιείται και για την ανάθεση καθηκόντων, για παράδειγμα: θέλω μόνο να κάνεις αυτή τη δουλειά για μένα. Στην πρώτη περίπτωση μειώνεις τη σημασία των καθημερινών ασχολιών, άρα και την αξία τους. Στη δεύτερη περίπτωση φαίνεται σαν αυτό που αναθέτεις σε κάποιον άλλον να μην είναι και τόσο σημαντικό, μειώνοντάς τον. Χρησιμοποιείστε κάποια άλλη έκφραση, π.χ. μπορεί αυτό να μην είναι πολύ σημαντικό αλλά πρέπει να γίνει.\n2) Πρέπει να\nΑυτή η φράση χρησιμοποιείται πολύ συχνά για να δηλώσει την αναγκαιότητα για να γίνει κάτι, όπως για παράδειγμα: πρέπει να τελειώσουμε αυτή την παρουσίαση σήμερα. Ωστόσο το λάθος είναι ότι με τη χρήση της φράσης αυτής, δίνουμε περισσότερη σημασία σε αυτό που πρέπει να γίνει τώρα και όχι στη μεγαλύτερη εικόνα, ότι δηλαδή αυτό που πρέπει να κάνουμε σήμερα θα βοηθήσει ώστε να πετύχουμε κάποιον στόχο. Έτσι καλύτερο θα ήταν να χρησιμοποιηθεί η φράση «είναι απαραίτητο» να κάνουμε αυτό ώστε να πετύχουμε τον στόχο μας, κάνοντας και τους άλλους να καταλάβουν τη σημασία και την αξία αυτού που καλούνται να φέρουν σε πέρας.\nΤο «ίσως» δείχνει ασάφεια ή αρνητικότητα. Σημαίνει μπορεί και να το κάνω μπορεί και όχι, ή δεν είμαι σίγουρος γι’ αυτό που σου απαντάω ή για το πότε θα σου απαντήσω. Σε κάθε περίπτωση δείχνει έλλειψη σιγουριάς, αναποφασιστικότητα, κάτι που δεν αρμόζει σε έναν ηγέτη. Έτσι καλό είναι αν δεν είστε σίγουροι για κάτι να δίνετε στον άλλο να καταλάβει για ποιο λόγο δεν του απαντάτε ναι ή όχι και πότε θα είστε σίγουροι για να του απαντήσετε.\n4) Είναι αυτό που είναι\nΑυτή η φράση αν χρησιμοποιηθεί λανθασμένα υποδηλώνει παραίτηση, αλλιώς μπορεί να δηλώσει αποδοχή. Δεν είναι κακό οι άνθρωποι και ειδικά οι ηγέτες να αναγνωρίζουν τα όρια και αυτά που δεν μπορούν να αλλάξουν. Όμως δεν είναι καλό να χρησιμοποιείται συχνά, καθώς οι ηγέτες στο μυαλό των υφισταμένων τους πρέπει να είναι ήρωες, αυτοί που θα καταφέρουν να κάνουν το αδύνατο δυνατό. Χρησιμοποιείστε το λοιπόν μόνο όταν χρειάζεται, για να δείξετε ότι υπάρχουν όρια.\n5) Θα κάτσω μέχρι αργά για να τελειώσω\nΗ ηγεσία σε καμία περίπτωση δεν θα έπρεπε να είναι «μαρτύριο» ή να συνδέεται με την υπερκόπωση. Αν όντως έχετε πάρα πολλή δουλειά, προσπαθήστε να την κατηγοριοποιήσετε ή αναθέστε σε κάποιον άλλο κάτι που δεν είναι απαραίτητο να γίνει από εσάς. Σε κάθε περίπτωση δεν είναι καλό οι υφιστάμενοί σας να σας λυπούνται γιατί δουλεύετε μέχρι το βράδυ, ούτε φυσικά και είναι καλό για την υγεία σας, ηγέτες είστε, πρέπει να έχετε καθαρό μυαλό ώστε να είστε υποδειγματικοί και να παίρνετε τις σωστές αποφάσεις!\nDigital Account & Marketing Manager\nLabels ΓΝΩΜΕΣ, ΗΓΕΤΙΚΕΣ ΙΚΑΝΟΤΗΤΕΣ, ΣΥΜΒΟΥΛΕΣ\n5 λέξεις και φράσεις που οι υποδειγματικοί ηγέτες δεν χρησιμοποιούν ποτέ! Reviewed by Petros on Σεπτεμβρίου 04, 2018 Rating: 5


Ο Άγιος Μέσροπ Μάστοτς και τα αρμένικα. ~ Γλωσσες και αλφαβητα του κοσμου\nHome » αρμένικα » Ο Άγιος Μέσροπ Μάστοτς και τα αρμένικα.\nτο αρμένικο αλφάβητο στα ανατολικά αρμένικα\nΤο αρμένικο αλφάβητο επινοήθηκε περίπου τον 5ο αιώνα μ.Χ. από τον Αρμένη μοναχό και γλωσσολόγο και αργότερα άγιο Μεσρόπ Μαστότς (Մեսրոպ Մաշտոց).\nΤον 4ο αιώνα ο βασιλιάς Βραμσαπούχ της Αρμενίας ζήτησε από τον Μέσροπ Μάστοτς να επινοήσει ένα καινούργιο αλφάβητο για τα αρμένικα για τα θρησκευτικά κείμενα αφού μέχρι τότε τα αρμένικα γράφονταν σε ένα είδος σφηνοειδούς γραφής που ήταν ακατάλληλο γι'αυτά.\nδείγμα αρμένικης γραφής\nΟ Μάσροπ ταξίδεψε στην Αλεξάνδρεια,το μεγάλο πολιτιστικό κέντρο του ελληνισμού της εποχής για να μελετήσει συγγράματα για τη θεωρία και τις αρχές της γραφής.\nΑφού μελέτησε διάφορα αλφαβήτα όπως το ελληνικό και το λατινικό συμπέρανε ότι αυτά έχουν πολύ λίγα γράμματα για να αποδόσουν όλους τους φθόγγους της αρμένικης. Οπότε χρειαζόταν ένα καινούργιο αλφάβητο πιο εκτεταμένο. Το 405, λοιπόν, παρουσίασε στο βασιλιά το νέο αλφάβητο.\nΤο καινούριο αλφάβητο είχε μεγάλη απήχηση και η επινόησή του ήταν σταθμός στην αρμένικη ιστορία αφού χάρη σ'αυτό απετράπει η αφομοίωση των Αρμενίων από άλλους λαούς και διαδόθηκε ο χριστιανισμός στην Αρμενία.\nΟ Άγιος Μέσροπ Μάστοτς,\nΑρμένης μοναχός και γλωσσολόγος.\nΑρχικά το αλφάβητο είχε τριανταέξι γράμματα,ενώ το Μεσαίωνα προστέθηκαν άλλα δύο τα օ και ֆ.\nΑπό τότε χρησιμοποιείται μέχρι και σήμερα για τη γραφή των δύο επισήμων διαλέκτων της αρμενικής,την ανατολική και δυτική.Στα αρμένικα ονομάζεται άϊμπουμπεν από την ονομασία των δύο πρώτων γραμμάτων όπως λέμε αλφαβήτα.\nΑμέσως μετά τη δημιουργία του χιλιάδες έργα άρχισαν να μεταγράφονται και να μεταφράζονται στο νέο αρμένικο αλφάβητο.\nΚείμενα πάσης φύσεως και είδους ,φιλοσοφικά,επιστημονικά,θρησκευτικά μεταφράστηκαν στα αρμένικα μερικά από τα οποία χρονολογούνται μέχρι και την ελληνιστική εποχή.\nτο πρώτο τυπόμενο αρμένικο βιβλίο\nΟι μεταφράσεις αυτές έγιναν από πολλές γλώσσες όπως ελληνικά, λατινικά, αραβικά,περσικά,ακόμη και κινέζικα.\nΜάλιστα το πρωτότυπο κάποιων αρχαίων ελληνικών έργων έχει χαθεί για πάντα ενώ έχει διασωθεί μόνο η αρμένικη μεταφρασή του!Τέτοιου είδους κείμενα υπάρχουν και στα γεωργιανά.\nάϊμπουμπεν,έτσι ονομάζεται το αλφάβητο στα αρμένικα\nΑπό την ονομασία των γραμμάτων και τη σειρά που ακολουθείται είναι προφανές ότι για τη δημιουργία του χρησιμοποιήθηκε σαν πρότυπο το ελληνικό .Το ίδιο συμβαίνει και με το γεωργιανό αλφάβητο.\nΑπό τον 18ο μέχρι τον 20ο αιώνα, επί Οθωμανικής Αυτοκρατορίας, γράφτηκαν χιλιάδες βιβλία στην τουρκική γλώσσα αλλά στο αρμένικο αλφάβητο.\nΑκόμη και κάποια επίσημα οθωμανικά έγγραφα γράφτηκαν στην αρμενική γραφή.\nΤο χειρόγραφο αρμένικο διαφέρει αρκετά από το έντυπο και είναι καλλιγραφικό.Πολλά γράμματα γράφονται σε διάφορες παραλλαγές ανάλογα με το προσωπικό στυλ του καθενός,άλλες λιγότερο και άλλες περισσότερο καλλιγραφικές.\nΟι ομοιότητες με το ρώσικο χειρόγραφο αλφάβητο είναι πασιφανείς και πιθανώς τα δύο διαμορφώθηκαν με πρότυπο και επιρροές από το βυζαντινό ελληνικό.Ας ρίξουμε τώρα μια ματιά πώς γράφονται τα αρμένικα γράμματα\nτο κεφαλαίο Ա\nτο μκρό ա\nΤα αρμένικα (Հայոց լեզու) είναι μια γλώσσα της ινδοευρωπαϊκής ομογλωσσίας που μιλιέται από τους Αρμένιους στη Δημοκρατίας της Αρμενίας,το Ναγκόρνο Καραμπάχ και την αρμένικη διασπορά σε όλο τoν κόσμο. Κατά τη διάρκεια της ιστορίας της ήταν μία σημαντική γλώσσα της Μικρασίας.\nΑποτελείται από δύο επίσημες διαλέκτους,τη δυτική και την ανατολική και γράφεται στο αρμένικο αλφάβητο το οποίο επινοήθηκε από τον Άγιο Μεσρόπ τον 5ο πΧ αιώνα.\nΤα αρμένικα σήμερα.\nΗ αρμένικη λογοτεχνία έχει μακρά ιστορία και γνώρισε μεγάλη άνθιση στο βασίλειο της Κιλικίας κατά τη διάρκεια της ύπαρξής του.\nΑπό κάποιους ερευνητές υποστηρίζεται ότι σχετίζεται με τα ελληνικά και τα φρυγικά οι οποίες κάποτε αποτελούσαν μαζί έναν κλάδο μέσα στη μεγάλη ινδοευρωπαϊκή γλωσσική οικογένεια.\nΣτην πορεία της ιστορίας τους, τα αρμένικα ήρθαν σε επαφή και επηρεάστηκαν από δεκάδες γλώσσες .\nΤο λεξιλόγιο της γλώσσας έχει επηρεστεί σε τόσο μεγάλο βαθμό από ιρανικές γλώσσες, κυρίως τα παρθικά,που αρχικά έκανε πολλούς ερευνητές να πιστεύουν ότι πρόκειται για ιρανική γλώσσα.\nΑρμενικές διάλεκτοι πριν τη γενοκτονία (1909).\nΑργότερα από συγκριτικές μελέτες αποδείχθηκε ότι είναι αποτελεί χωριστό κλάδο στην ινδοευρωπαϊκή του οποίου είναι μάλιστα μοναδική γλώσσα,σαν τα ελληνικά και τα αλβανικά.\nΤα αρμένικα επίσης επιρρεάστηκαν από τα ελληνικά ,λατινικά ,τουρκικά ,αραβικά, περσικά, ρωσικά,γαλλικά και τελευταίως τα αγγλικά .\nΕπιπλέον επιρρεάστηκαν από πλήθος τοπικών αρχαίων γλωσσών όπως τα χεττιτικά και άλλες γλώσσες οι οποίες έχουν εξαφανιστεί και η μόνη μαρτυρία που υπάρχει γι' αυτές είναι λέξεις που επιβίωσαν μέσω της αρμένικης γλώσσας.\nΣτα αρμένικα εντοπίστηκε και ένα υπόστρωμα (substratum) λέξεων από καυκάσιες γλώσσες.\nEπομένως η γνώση αυτής της γλώσσας βοηθάει πολύ στη μελέτη πολλών άλλων και μάλιστα αρχαίων.\nΚάποιοι ερευνητές παρατήρησαν ότι τα αρμένικα μοιράζονται με τα ελληνικά ένα ποσοστό κοινών λέξεων ινδοευρωπαϊκής προέλευσης περισσότερο από ότι με κάθε άλλη γλώσσα.\nΕπίσης έχουν πολλά κοινά γραμματικά χαρακτηριστικά και ιδιαιτερότητες, γεγονός που οδήγησε στην πεποίθηση ότι έχουν κοινό πρόγονο μέσα στην ινδοευρωπαϊκή ομογλωσσία.\nΜαζί με τις ιρανικές γλώσσες και τα ελληνικά κατάχθηκαν σε μιά ευρύτερη γλωσσική υποομάδα της πρωτοινδοευρωπαϊκής γλώσσας.\nΆλλοι τα κατέταξαν σε μια βαλκανική ινδοευρωπαϊκή ομάδα που περιλαμβάνει τα φρυγικά,τα αλβανικά,τα ελληνικά και τα αρμένικα.\nԼավ եմ, շնորհակալություն\n(LAV EM, shno-ra-ka-loo-TYOON)\nՀա (καθημερινό)/Այո (ευγενικό)\nՉէ (καθημερινό)/Ոչ (ευγενικό)\nԻնչպե՞ս է ձեր անունը\n(inch-PES EH DZER ah-NOO-neh)\nΙντσ-πές έχ τζέρ αχνούνεχ\nԻմ անունը Վահագն Պետրոսյան է\n(IM ah-NOO-neh Vahagn Petrosyan.\nκατεβάστε αρμένικες γραμματοσειρές\nτο γεωργιανό αλφάβητο


Κολίτιδα Χ του ίππου - Αγροτική Στέγη\nΚολίτιδα Χ του ίππου\n12 Δεκεμβρίου 2012 /Posted byΑγροτική Στέγη\t/ 1\t/ 0\nΗ κολίτιδα Χ είναι αγνώστου αιτιολογίας οξεία ή υπεροξεία φλεγμονή του παχέος εντέρου και χαρακτηρίζεται από αιφνίδια εμφάνιση υδαρούς σύστασης διάρροιας και υποβολαιμικής καταπληξίας, που συνήθως οδηγεί σε θάνατο του ίππου σε διάστημα μικρότερο των 24 ωρών.\nΟ καθορισμός του υπεύθυνου αιτιολογικού παράγοντα συχνά είναι αδύνατος και η πρόγνωση της νόσου επιφυλακτική έως κακή, καθώς η θνησιμότητα είναι υψηλή και φθάνει στο 90-100% των περιπτώσεων. Ωστόσο, αυτή μπορεί να μειωθεί στο 75%, εάν οι ίπποι υποβληθούν σε άμεση και εντατική θεραπεία. Κατά καιρούς η νόσος έχει αποδοθεί σε ιούς, παράσιτα, βακτιρίδια, χρήση αντιβιοτικών ή σουλφοναμιδών ή σε δηλητηρίαση από βαρέα μέταλλα. Η καταπόνηση των ίππων έχει θεωρηθεί ότι αποτελεί προδιαθετικό ή αιτιολογικό παράγοντα για την εκδήλωση της κολίτιδας Χ. Τα συμπτώματα στην κολίτιδα Χ είναι παρόμοια των άλλων τύπων οξείας- υπεροξείας κολίτιδας.\nΕιδικότερα, κατά την κλινική εξέταση διαπιστώνεται διάρροια και κοιλιακός πόνος, ενώ συγχρόνως παρατηρείται ταχυκαρδία, ταχύπνοια, ασθενής ή/και νηματοειδής σφυγμός και συμφορημένοι ή κυανωτικοί βλεννογόνοι με μεγάλη αύξηση του χρόνου επαναπλήρωσης των τριχοειδών. Συνήθως από κολίτιδα Χ προκαλείται θάνατος σε χρονικό διάστημα 4 έως 24 ωρών.\nΗ εργαστηριακή εξέταση αποκαλύπτει λευκοπενία, η οποία αρχικά χαρακτηρίζεται από ουδετεροπενία και στη συνέχεια μετατρέπεται σε ουδετεροφιλία. Επιπλέον, διαπιστώνεται αιμοσυμπύκνωση με αύξηση της τιμής του αιματοκρίτη, ενώ οι ολικές πρωτεΐνες αρχικά αυξάνουν, για να μειωθούν στη συνέχεια. Χαρακτηριστικό εργαστηριακό εύρημα στην κολίτιδα Χ είναι η αύξηση της συγκέντρωσης της κορτιζόλης στο πλάσμα του αίματος. Κατά τη νεκροψία αποκαλύπτονται αιμορραγίες, νεκρώσεις και ινωδοαιμορραγικό εξίδρωμα στον εντερικό βλεννογόνο, ενώ ο υποβλεννογόνιος χιτώνας και ο μυϊκός χιτώνας, όπως επίσης και τα επιχώρια λεμφογάγγλια. είναι οιδηματικά.\nΗ θεραπεία της κολίτιδας Χ θα πρέπει να είναι άμεση και επιθετική. Σε αυτήν περιλαμβάνεται η χορήγηση υγρών, ηλεκτρολυτών, πλάσματος, αντιφλεγμονωδών και αναλγητικών φαρμάκων, καθώς και αντιβιοτικών. Η αντιμετώπιση της αφυδάτωσης αποτελεί άμεση θεραπευτική προτεραιότητα. Επίσης, είναι αναγκαία η εφαρμογή διαιτητικών μέτρων. Ειδικότερα, μπορεί να χρησιμοποιηθεί εντερική ή παρεντερική διατροφή για την αντιμετώπιση του υπέρμετρου καταβολισμού των ζώων. Τέλος, η χορήγηση προβιοτικών θεωρείται επωφελής για την αποκατάσταση της φυσιολογικής χλωρίδας του εντέρου. Τα συνηθέστερα χρησιμοποιούμενα προβιοτικά στην πράξη περιέχουν Lactobacillus spp. και Bifidobacterium spp.\nΝ. Διακάκης, DVM, PhD, Λέκτορας Κτηνιατρικής Σχολής Α.Π.Θ.\nΚλινική Ζώων Συντροφιάς, Κτηνιατρική Σχολή, Α.Π.Θ.\nΑλληλογραφία: Ν. Διακάκης\nΣτ. Βουτυρά 11, 546 27 Θεσσαλονίκη, Τηλ.: 2310 994419